mteb/MIRACLReranking huggingface dataset:
วอตยูเวติงฟอร์? "วอตยูเวติงฟอร์?" () เป็นเพลงชาวนักร้องชาวอเมริกัน เกว็น สเตฟานี จากอัลบัมเดี่ยวชุดแรก "Love. Angel. Music. Baby." (2004) แต่งโดยสเตฟานี และลินดา เพอร์รี เป็นเพลงเปิดตัวของอัลบัมและถือเป็นซิงเกิลเปิดตัวของเกว็น สเตฟานี "วอตยูเวติงฟอร์?" มีเนื้อหาเกี่ยวกับการขาดแรงบันดาลใจของสเตฟานี การกลัวที่ผลิตผลงานอัลบัม และการตอบรับความกดดันที่ส่งผลต่อค่ายเพลงของเธอ แนวเพลงหลังเป็นแนวอิเล็กโทรป็อปและยังเป็นการแนะนำนักร้องแบ็กอัป 4 คนของสเตฟานี ที่ใช้ชื่อว่า ฮาราจูกุเกิลส์ ที่มีความสำคัญในการผลิตอัลบัมชุดนี้
เกว็น สเตฟานี ปลายฤดูร้อน 2007 สเตฟานีออกน้ำหอมแอล ส่วนหนึ่งของสินค้าเครือ แอล.เอ.เอ็ม.บี. ประเภทเสื้อผ้าและเครื่องประดับ น้ำหอมมีกลิ่นสวีตพีและกุหลาบ ในเดือนกันยายน 2008 สเตฟานีออกสินค้าประเภทเครื่องหอม เป็นส่วนหนึ่งของตราสินค้า ฮาราจูกุเลิฟเวอส์ มีเครื่องหอม 5 ชนิด ที่มาจากฮาราจูกุเกิลส์ 4 คน และสเตฟานี โดยเรียกว่า เลิฟ, ลิลแองเจิล, มิวสิก, เบบี และจี (เกว็น) เดือนมกราคม 2011 สเตฟานีเป็นโฆษกให้กับลอรีอัลปารีส ปี 2016 เออร์เบินดีเคย์ออกเครื่องสำอางรุ่นจำกัดจำนวน โดยร่วมงานกับสเตฟานี
เกว็น สเตฟานี ที่งานกาลาของแอมฟาร์ ในเทศกาลภาพยนตร์กาน 2011 สเตฟานีนำชุดลูกไม้สีดำที่เธอแต่งในงานนี้เข้าประมูลเพื่อการกุศล โดยได้เงินมากกว่า 125,000 เหรียญสหรัฐ ชุดนี้เกิดข้อพิพาทหลังจากตัวแทนของนักออกแบบ ไมเคิล แอนเจิล ที่ช่วยสเตฟานีออกแบบและทำงานในฐานะสไตลิสต์ออกมายืนยันว่า เขาเป็นคนทำผ้าคลุม ไม่ใช่ตัวสเตฟานี ในการออกมาเปิดเผย แองเจิลยืนยันว่า ชุดนั้นออกแบบโดยสเตฟานี สำหรับ แอล.เอ.เอ็ม.บี. และใช้ในการประมูลที่แอมฟาร์กาลา โดยกล่าวเพิ่มเติมว่า "ผมรู้สึกผิดหวังที่มุ่งประเด็นผิดทิศผิดทาง จากที่เกว็นและผมได้ตั้งใจไว้ เรื่องที่มาของการสร้างสรรค์ชุดนี้ พวกเรารู้สึกเครียดกับผลและเพลิดเพลินกับขั้นตอนทำงาน ผมไม่ขอทำอะไรมากไปกว่านี้ นอกจากนับถือเธอและยังคงคาดหวังการทำงานร่วมกับเธออีกในอนาคต" สเตฟานียังเป็นผู้จัดงานหารายได้ให้กับสตรีหมายเลขหนึ่ง มิเชลล์ โอบามา เมื่อเดือนสิงหาคม 2012 ที่บ้านของเธอในเบเวอร์ลีฮิลส์คอนเสิร์ตเดี่ยว
เดอะสวีตเอสเคป (เพลง) "เดอะสวีตเอสเคป" () เป็นเพลงของนักร้อง นักแต่งเพลงชาวอเมริกัน เกว็น สเตฟานี จากสตูดิโออัลบัมชุด 2 ในชื่อเดียวกัน (2006) เพลงเขียนโดยสเตฟานี, เอค่อน และจอร์จิโอ ทุยน์ฟอร์ต เอค่อนที่เป็นนักร้องเช่นกัน ได้พัฒนาบีตของเพลงก่อนที่จะร่วมงานกับสเตฟานี เขาออกแบบเพลงโดยยึดจากผลงานเก่าของวงโนเดาต์ เพลง"เดอะสวีตเอสเคป" มีเนื้อหาขอโทษในการทะเลาะของคนรักสองคน และอธิบายถึงความฝันกับชีวิตที่น่าพอใจของพวกเขา ยังเป็นเพลงไตเติลแทร็ก ชื่อเพลงยังช่วยด้านการตลาดทั้งเพลงและสินค้าแฟชั่นของสเตฟานีอีกด้วย
เกว็น สเตฟานี เอเอกซ์เอส เรียกสเตฟานีว่า "บุคคลผู้ทรงอิทธิพล" ด้วนเสียงร้องที่มีช่วงกว้าง "อย่างเหลือเชื่อ" "เดอะนิวยอร์กไทมส์" ให้เสียงของสเตฟานีว่า "มีจริต" และบอกว่าเธอ "ติดการร้องเสียงสั่น" ไอจีเอ็น บรรยายว่า สเตฟานี "มีเสียงร้องที่ยอดเยี่ยมอันมีเอกลักษณ์" "ชิคาโกทริบูน" กล่าวว่า สเตฟานี "มีเสียงร้องต่ำที่ก๋ากั่น"
เกว็น สเตฟานี สเตฟานีเกิดเมื่อ 3 ตุลาคม ค.ศ. 1969 ที่ฟูลเลอร์ตัน รัฐแคลิฟอร์เนีย เติบโตในครอบครัวโรมันคาทอลิกในแอนะไฮม์ รัฐแคลิฟอร์เนีย ชื่อของเธอตั้งตามชื่อบริกรหญิงบนเครื่องบนจากบนประพันธ์ปี 1968 เรื่อง "แอร์พอร์ต" ส่วนชื่อกลาง เรเน (Renée) มาจากเพลงของวงเดอะโฟร์ทอปส์ ปี 1968 ที่คัฟเวอร์ของเลฟต์ แบงก์ในปี 1966 ที่ชื่อ "วอล์กอะเวย์เรเน" พ่อเธอ เดนนิส สเตฟานี เป็นชาวอเมริกันเชื้อสายอิตาลี ทำงานเป็นเจ้าหน้าที่การตลาด (marketing executive) ที่ยามาฮ่า ส่วนแม่ของเธอ แพตตี (สกุลเดิม ฟลินน์) ทำงานเป็นนักบัญชี ก่อนที่จะออกมาเป็นแม่บ้าน พ่อแม่ของเกว็นนั้นเป็นแฟนเพลงแนวโฟล์ก ยังให้เธอฟังเพลงของศิลปินอย่าง บ็อบ ดิลลันและเอมมีลู แฮร์ริส เธอยังมีน้องอีก 2 คน คือ จิลล์และทอดด์ และมีพี่ชายชื่อเอริก เอริกเคยเป็นมือคียบอร์ดให้วงโนเดาต์ ก่อนจะออกไปทำงานสร้างภาพเคลื่อนไหวเรื่อง "เดอะซิมป์สันส์"
เกว็น สเตฟานี สเตฟานียังได้รับการกล่าวถึงว่าเป็น "เจ้าหญิงเพลงป็อป" จากนักวิจารณ์ดนตรีร่วมสมัยหลายแห่ง ในปี 2012 วีเอชวันได้ให้เธออยู่ในอันดับ 13 ของรายชื่อ "100 ผู้หญิงยอดเยี่ยมแห่งวงการเพลง" ผลงานของสเตฟานียังมีอิทธิพลให้กับนักดนตรีหลายคน อย่างเช่น เฮย์เลย์ วิลเลียมส์แห่งวงพาร์อะมอร์, เบสต์โคสต์, เคที เพอร์รี, เคชา, มารินาแอนด์เดอะไดอะมอนส์, สเตฟาย, ริตา ออรา สกาย เฟอร์ไรรา และคัฟเวอร์ไดร์ฟ วงหลัง เป็นวงกลุ่มนักดนตรี 4 คนจากบาร์บาโดส ที่กล่าวว่า ทั้งสเตฟานีและโนเดาต์ได้ส่งผลด้านอิทธิพลต่อดนตรีพวกเขา โดยนักร้องนำของวง แอมานดา ไรเฟอร์ ยอมรับว่า เธอคงจะ "หมดสติ" หากได้เจอสเตฟานี
เกว็น สเตฟานี ประชาสัมพันธ์
เกว็น สเตฟานี เรซิเดนซี
เลดีกากา เสียงร้องของกาก้าถูกนำไปเปรียบเทียบกับเสียงของมาดอนนาและเกว็น สเตฟานี บ่อยครั้ง ในขณะที่โครงสร้างทางดนตรีของเธอคล้ายคลึงกับเพลงคลาสสิกป็อบยุค 1980 และเพลงยูโรป็อบในยุค 90 ในการวิเคราะห์อัลบั้มเปิดตัว The Fame หนังสือพิมพ์เดอะซันเดย์ไทมส์ กล่าวว่า เป็นการผสมผสานทางดนตรี, แฟชั่น, ศิลปะ และเทคโนโลยี เลดี้กาก้าได้ปลุกกระแสความเป็นมาดอนนา, ไคลี มิโนก และเพลงฮอลลาแบ็คเกิร์ลของเกว็น สเตฟานีในปี 2001 หรือ เกรซ​ โจนส์ เช่นเดียวกับซาร่าห์ รอดแมน นักวิจารณ์แห่งหนังสือพิมพ์เดอะบอสตันโกลบวิจารณ์ว่า "เธอได้แรงบันดาลใจจากมาดอนนารวมถึงเกว็น สเตฟานี และแฝงความเป็นเด็กสาวของเธอเอง แต่มีเสียงร้องที่ทรงพลังและจังหวะเร้าอารมณ์ แม้ว่าเนื้อร้องจะขาดสาระไปบ้าง เธอได้พาคุณเข้าไปสู่โลกแห่งความสุขโดยแทบไม่ต้องใช้ความพยายามอะไรมากเลย" ไซมอน เรโนลดส์ เขียนไว้ว่า "ทุกอย่างที่เกี่ยวกับเลดี้กาก้ามาจากอิเล็กโทรแคลช ยกเว้นดนตรีซึ่งไม่ได้มาจากยุค 1980 และเป็นเพลงป็อบที่คุ้นหูโดยผ่านโปรแกรมออโต้ทูนส์กับจังหวะอาร์แอนด์บี
ไวนด์อิตอัป "ไวนด์อิตอัป" (Wind It Up) เป็นเพลงของนักร้อง นักแต่งเพลงชาวอเมริกัน เกว็น สเตฟานี เดิมทีแต่งขึ้นเพื่อรวมไว้กับฮาราจูกุเลิฟเวอส์ทัวร์ของสเตฟานี ต่อมาเพลงได้บันทึกภายหลังสำหรับอัลบัมเดี่ยวชุด 2 "The Sweet Escape" (2006) เพลงนี้มีการใช้เพลง "The Lonely Goatherd" จากหนังเรื่อง "The Sound of Music"
เกว็น สเตฟานี ซิงเกิลนำจาก "เลิฟ. แอนเจิล. มิวสิก. เบบี." เพลง "วอตยูเวติงฟอร์?" เป็นหนึ่งในซิงเกิลที่ดีที่สุดของสเตฟานี จากเว็บไซต์พิตช์ฟอร์ก รวมถึงอยู่ในอันดับ 16 ใน "50 ซิงเกิ้ลปี 2004" ของเว็บไซต์นี้ นอกจากนั้น "ฮอลลาแบกเกิร์ล" จากอัลบัมดังกล่าว ยังถือเป็นเพลงแรกที่ขายทางดิจิทัลด้วยยอดขายมากกว่าล้านในสหรัฐ ยังได้รับการยืนยันระดับแผ่นเสียงทองคำขาวจากทั้งในสหรัฐและออสเตรเลีย ยังขึ้นอันดับสูงสุดที่อันดับ 41 ของนิตยสาร "บิลบอร์ด" ในชาร์ตปลายทศวรรษ 2000–09 ตั้งแต่ที่ออกในปี 2005 "ฮอลลาแบกเกิร์ล" ยังถือว่าเป็น "เพลงลายเซ็น" ของสเตฟานี จากนิตยสาร "โรลลิงสโตน"
เกว็น สเตฟานี ขณะที่สเตฟานีกำลังประชาสัมพันธ์อัลบัม "เดอะสวีตเอสเคป" อยู่นั้น วงโนเดาต์ก็เริ่มทำงานอัลบัมชุดใหม่โดยไม่มีเธอ วางแผนไว้ว่าจะทำให้เสร็จหลังจากเดอะสวีตเอสเคปทัวร์ของเธอจบลง เดือนมีนาคม 2008 วงเริ่มมีการโพสต์ข้อความเกี่ยวกับความเคลื่อนไหวของวงในฟอรัมอย่างเป็นทางการของวง สเตฟานีก็โพสต์ในวันที่ 28 มีนาคม 2008 ว่าได้เริ่มเขียนเพลงแล้วแต่ยังทำได้ช้าอยู่ เหตุเพราะเธออยู่ในช่วงตั้งครรภ์บุตรคนที่ 2 โนเดาต์ประกาศบนเว็บไซต์ทางการของวงว่าต้องการออกทัวร์ในปี 2009 ขณะที่กำลังจะทำผลงานอัลบัมล่าสุดกำลังเสร็จ และวางไว้ว่าจะออกในปี 2010 ในวันที่ 24 พฤศจิกายน 2008 มีการประกาศว่าโนเดาต์จะเป็นวงนำในเทศกาลแบมบูเซิล 2009 ในเดือนพฤษภาคม ร่วมกับวงฟอลล์เอาต์บอย วงออกทัวร์ในประเทศเสร็จในฤดูร้อนปี 2009
เกว็น สเตฟานี เมื่อ 25 พฤศจิกายน 2015 สเตฟานีและเพื่อนร่วมรายการ "เดอะวอยซ์" และเป็นนักร้องเพลงคันทรี เบลก เชลตัน ประกาศว่าคบหากันอยู่
เกว็น สเตฟานี สตูดิโออัลบัมชุดที่ 2 ของสเตฟานี ชุด "เดอะสวีตเอสเคป" ออกขาย 1 ธันวาคม 2006 สเตฟานียังคงทำงานร่วมกับแคแนล, เพอร์รี และเดอะเนปจูนส์ รวมถึงเอค่อนและทิม ไรซ์-ออกซ์ลีย์จากวงร็อกอังกฤษ คีน อัลบัมนี้เน้นเพลงอิเล็กทรอนิกส์และแดนซ์สำหรับคลับมากขึ้นกว่าอัลบัมชุดก่อน อัลบัมออกพร้อมกับดีวีดีการออกทัวร์ครั้งแรกของสเตฟานี ที่ใช้ชื่อชุดว่า "ฮาราจูกุเลิฟเวอส์ไลฟ์" อัลบัมชุดนี้ได้รับเสียงตอบรับผสมกันไป ทั้งบอกว่า "ได้ความรู้สึกขุ่นหมองอย่างน่าประหลาดใจ, ความรู้สึกเหมือนอัตชีวประวัติเล็กน้อย แต่สเตฟานีก็ยังไม่ทำให้เชื่อได้ว่าเป็นดีวาที่ได้พึงพอใจ" และยังเรียกอัลบัมนี้ว่า "การกลับมาที่เร่งรีบ ที่ดูซ้ำกับ "เลิฟ. แอนเจิล. มิวสิก. เบบี." แต่พลังน้อยกว่า"
เกว็น สเตฟานี ปี 2018 สเตฟานีเซ็นสัญญาจำนวน 25 โชว์ แสดงที่แซพโพสเทียเตอร์ในลาสเวกัส เริ่ม 27 มิถุนายน 2018 และจบลง 16 มีนาคม 2019 ชื่อคอนเสิร์ตครั้งนี้ใช้ชื่อตามเพลงของโนเดาต์ว่า "จัสต์อะเกิร์ล"
เพลย์ (อัลบั้ม) ซิงเกิลที่ได้รับความนิยมอย่างแพร่หลายของอัลบั้มนี้ได้แก่ "Porcelain" "Why Does My Heart Feel So Bad?" "Bodyrock" และ "South Side" โดยได้ศิลปินรับเชิญอย่าง เกว็น สเตฟานี
แบดบลัด (เพลงเทย์เลอร์ สวิฟต์) เจม อะวอด จากบิลบอร์ด รู้สึกว่าเพลง "ทำให้นึกถึงเพลง "ฮอลลาแบ็กเกิลส์" ของเกว็น สเตฟานี" คิตตี เอมไพร์ จากเดอะการ์เดียน เขียนว่าเพลง "คล้ายชาร์ลี เอ็กซ์ซีเอ็กซ์ ที่มีจังหวะตายตัว"
โดนต์สปีก "โดนต์สปีก" (Don't Speak) เป็นเพลงของวงดนตรีแนวสกาสัญชาติอเมริกัน โนเดาต์ จากสตูดิโออัลบั้มชุดที่ 3 "Tragic Kingdom" (1995) เพลงออกเมื่อ 15 เมษายน ค.ศ. 1996 ในสหรัฐ ในฐานะซิงเกิ้ลที่ 3 ของอัลบั้ม นักร้องนำของวง เกว็น สเตฟานีกับพี่ชาย เอริก สเตฟานี อดีตสมาชิกวง ได้ร่วมกันแต่งเพลงนี้ เดิมมีเจตนาแต่งเป็นเพลงรัก เพลงผ่านการเขียนใหม่ และเกว็นได้ดัดแปลงให้เป็นเพลงอกหัก ที่มีเรื่องราวเกี่ยวกับสมาชิกร่วมวงและอดีตแฟนหนุ่ม โทนี แคเนล หลังจากจบความสัมพันธ์ยาวนาน 7 ปี
จัสต์อะเกิร์ล "จัสต์อะเกิร์ล" () เป็นเพลงของวงอเมริกัน โนเดาต์ จากสตูดิโออัลบั้มชุดที่ 3 "Tragic Kingdom" (1995) เพลงนี้แต่งโดยเกว็น สเตฟานี และทอม ดูมอนต์ โพรดิวซ์โดยแมตทิว ไวล์เดอร์ ออกจำหน่ายในฐานะซิงเกิ้ลนำในสหรัฐเมื่อ 21 กันยายน 1995 ในยุโรปบางประเทศ "จัสต์อะเกิร์ล" ออกขายในปี 1997 และยังปรากฎในอัลบั้มรวมฮิตปี 2003 ชุด "The Singles 1992–2003" เนื้อเพลง "จัสต์อะเกิร์ล" เป็นเพลงนิวเวฟ พูดในมุมมองชีวิตของสเตฟานี ในฐานะผู้หญิงกับการติดขัดในความเข้มงวดของผู้ปกครอง "จัสต์อะเกิร์ล" เป็นเพลงแรกที่สเตฟานีแต่ง โดยปราศจากการช่วยเหลือของพี่ชาย เอริก
เกว็น สเตฟานี หลังจากร่วมงานกับหลายแลรนด์อย่าง โอพีไอและเออร์เบินดีเคย์ในปี 2014 และเรฟลอนในปี 2017 สเตฟานีวางแผนออกสินค้าความงานของตัวเองที่ชื่อ พีเอตเอ็นที (P8NT) จากข้อมูลของทีเอ็มซี เธอได้จดทะเบียนเครื่องหมายการค้าผลิตภัณฑ์ความงานนี้แล้ว
เกว็น สเตฟานี ไม่นานหลังจากที่สเตฟานีเข้าร่วมวงโนเดาต์ เธอกับเพื่อนร่วมวง โทนี แคแนล เริ่มคบหากัน เธอเล่าว่า ค่อนข้างสละเวลาอย่างมากในความสัมพันธ์ครั้งนี้ สเตฟานีวิจารณ์ว่า "ทุกสิ่งที่ฉันทำ คือเพื่อโทนี และภาวนากับพระเจ้าว่าขอให้มีลูกกับเขา" ระหว่างช่วงนี้ วงเกือบต้องแยกกันไปเพราะความสัมพันธ์ที่ล้มเหลวของสเตฟานีกับแคแนล โดยแคแนลเป็นผู้บอกเลิกเธอ การเลิกราครั้งนี้เป็นแรงบันดาลใจในเนื้อเพลงให้แก่สเตฟานี หลายเพลงในอัลบัม "ทราจิกคิงดอม" อย่างเช่น "โดนต์สปีก", "ซันเดย์มอร์นิง" และ "เฮย์ยู!" เล่าเรื่องราวความสัมพันธ์ลุ่ม ๆ ดอน ๆ ของทั้งคู่ หลายปีต่อมา สเตฟานีร่วมแต่งเพลงดัง "คูล" ที่เล่าถึงความสัมพันธ์ในฐานะเพื่อน ในอัลบัมเดี่ยวเปิดตัวชุด "เลิฟ. แอนเจิล. มิวสิก. เบบี."
ดิสอิสวอตเดอะทรุทฟีลส์ไลก์ ดิสอิสวอตเดอะทรุทฟีลส์ไลก์ () เป็นสตูดิโออัลบัมชุดที่ 3 ของนักร้องชาว นักแต่งเพลงชาวอเมริกัน เกว็น สเตฟานี ออกจำหน่าย 18 มีนาคม ค.ศ. 2016 ในสังกัดอินเตอร์สโคปเรเคิดส์ เดิมทีกำหนดจำหน่ายในเดือนธันวาคม 2014 โดยสเตฟานีทำงานร่วมกับโปรดิวเซอร์ชื่อดังหลายคน และได้เบนนี บลังโกรับหน้าที่ผู้อำนวยการผลิต อย่างไรก็ดี หลังจากซิงเกิลในปี 2014 ไม่ประสบความสำเร็จ ทำให้เธอขาดกำลังใจในการแต่งเพลงใหม่
เกว็น สเตฟานี ในเดือนกรกฎาคม 2017 สเตฟานีประกาศว่ากำลังทำงานในสตูดิโอและวางแผนจะออกผลงานเพลงใหม่ปลายปี ในเดือนสิงหาคม มีการประกาศชื่อเพลงหลายเพลงทางเว็บไซต์อย่างเป็นทางการของเจมา (GEMA) โดยเสนอว่าเธออาจบันทึกเสียงอัลบัมเทศกาลวันหยุด ชื่อผู้แต่งเพลงหลุดออกมาว่า สเตฟานีร่วมงานกับสามี เบลก เชลตัน และจัสติน แทรนเตอร์ อัลบัมใช้ชื่อว่า "ยูเมกอิตฟีลไลก์คริสต์มาส" โดยประกาศอย่างเป็นทางการเมื่อ 21 กันยายน 2017 และออกจำหน่าย 6 ตุลาคม 2017 เพลงไตเติลแทร็กของอัลบัมเผยแพร่ทางดิจิตัลเมื่อ 22 กันยายน 2017 เป็นซิงเกิลนำของอัลบัมและมีแขกรับเชิญร่วมร้องคือเชลตัน เพื่อประชาสัมพันธ์ เอ็นบีซีขอให้เธอเป็นพิธีกรในรายการพิเศษช่วงคริสต์มาส โดยออกอากาศ 12 ธันวาคม 2017 และใช้ชื่อรายการว่า "เกว็นสเตฟานีส์ยูเมกอิตฟีลไลก์คริสต์มาส"
เกว็น สเตฟานี สเตฟานีได้รับรางวัลแกรมมี่ 3 รางวัล ในฐานะศิลปินเดี่ยวแล้วเธอยังได้รับอีกหลายรางวัล อย่างเช่น รางวัลอเมริกันมิวสิกอะวอร์ด บริตอะวอดส์ เวิลด์มิวสิกอะวอดส์ และ 2 รางวัลบิลบอร์ดมิวสิกอวอร์ด ในปี 2003 เธอยังออกสินค้าประเภทเครื่องแต่งกายในนาม แอล.เอ.เอ็ม.บี. ยังแยกแบรนด์สินค้าอีกชื่อ คือ ฮาราจูกุเลิฟเวอส์ ที่ได้รับแรงบันดาลใจจากวัฒนธรรมญี่ปุ่นและแฟชั่น ในช่วงเวลานี้เองเธอจะแสดงและปรากฏตัวพร้อมนักเต้นสาว 4 คน ที่รู้จักในชื่อ ฮาราจูกุเกิลส์ เธอแต่งงานกับนักดนตรีชาวอังกฤษ เกวิน รอสส์เดล ระหว่างปี 2002 ถึง 2016 และมีบุตรชายด้วยกัน 3 คน นิตยสาร "บิลบอร์ด" จัดอันดับให้เธออยู่อันดับ 54 ของศิลปินที่ประสบความสำเร็จที่สุด และอันดับ 37 ของศิลปินที่ประสบความสำเร็จบนฮอต 100 ในทศวรรษ 2000–09 ช่องวีเอชวันจัดอันดับในปี 2012 ให้เธออยู่อันดับ 13 ของ 100 ศิลปินหญิงในวงการดนตรีที่ยอดเยี่ยมที่สุด หากรวมกับผลงานกับวงโนเดาต์แล้ว สเตฟานีมียอดขายอัลบัมมากกว่า 30 ล้านชุดทั่วโลก
ฮอลลาแบกเกิร์ล "ฮอลลาแบกเกิร์ล" () เป็นเพลงของนักร้องอเมริกัน เกว็น สเตฟานี จากอัลบัมเดี่ยวชุดเปิดตัวที่ชื่อ "Love. Angel. Music. Baby." (2004) เป็นส่วนหนึ่งของแนวคิดสเตฟานีที่ว่า จะสร้างสรรค์ "เพลงเต้นรำโง่ ๆ" "ฮอลลาแบกเกิร์ล" เป็นเพลงฮิปฮอปที่รับอิทธิเพลงฮิปฮอปคริสต์ทศวรรษ 1980 และเพลงแดนซ์ เพลงแต่งโดยสเตฟานี, ฟาร์เรลล์ วิลเลียมส์ และแชด ฮูโก เป็นการตอบรับที่คอร์ตนีย์ เลิฟเคยพูดเอาไว้เกี่ยวกับ "เชียร์ลีดเดอร์" ที่เลิฟเคยสัมภาษณ์ไว้ในนิตยสาร "เซเวนทีน" เพลงตัดเป็นซิงเกิลที่ 3 ของอัลบัมเมื่อ 15 มีนาคม ค.ศ. 2005 ถือเป็นหนึ่งในเพลงประสบความสำเร็จที่สุดแห่งปี ขึ้นสูงสุดใน 10 อันดับแรกในหลายชาร์ตหลัก ขึ้นอันดับ 1 ในออสเตรเลียและสหรัฐ และถือเป็นซิงเกิลดิจิตอลเพลงแรกที่ขายได้เกินล้าน
เกว็น สเตฟานี ปี 2014 สเตฟานีประกาศการสร้างซีรีส์แอนิเมชันเกี่ยวกับเธอและฮาราจูกุเกิลส์ โดยร่วมกับวิชันแอนิเมชันและมูดีสตรีตคิดส์ สเตฟานียังช่วยสร้างสรรค์โชว์ที่เธอร่วมงานด้วย รวมถึง เลิฟ, แองเจิล, มิวสิก, และเบบี ในฐานะวงดนตรี, เอชเจไฟฟ์ ที่สู้กับปีศาจร้ายขณะเดียวกันก็พยายามทำงานเพลงให้สำเร็จ
เกว็น สเตฟานี สเตฟานีพบกับนักร้องนำและมือกีตาร์วงบุช เกวิน รอสส์เดล ในปี 1995 วงโนเดาต์และบุชเล่นเป็นวงนำในคอนเสิร์ตช่วงวันหยุดของสถานีวิทยุ เคอาร์โอคิว ทั้งคู่แต่งงานเมื่อ 14 กันยายน 2002 ที่สวนโคเวนต์ในโบสถ์เซนต์พอลส์ ในลอนดอน งานแต่งงานครั้ง 2 จัดขึ้นที่ลอนแอนเจลิสในอีก 2 อาทิตย์ถัดมา
เกว็น สเตฟานี ในปี 2004 สเตฟานีเริ่มมีความสนใจในการแสดงภาพยนตร์และเริ่มออดิชันหนังหลายเรื่อง อย่างเช่น "มิสเตอร์แอนด์มิสซิสสมิธ นายและนางคู่พิฆาต" เธอมีผลงานเรื่องแรก รับบทเป็นจีน ฮาร์โลว์ในภาพยนตร์กำกับโดยมาร์ติน สกอร์เซซีเรื่อง "บินรัก บันลือโลก" ในปี 2004 สกอร์เซซีมีบุตรสาวที่เป็นแฟนเพลงโนเดาต์ เขาได้แสดงความสนใจที่จะรับเลือกเธอแสดงหลังจากเห็นภาพยถ่ายของเธอที่ได้รับแรงบันดาลใจจากมาริลิน มอนโรจากนิตยสาร "ทีนโว้ก" ในปี 2003 เพื่อเตรียมการจะรับบทนี้ สเตฟานีอ่านหนังสือชีวประวัติของเธอ 2 เรื่องและดูหนังที่ฮาร์โลว์แสดง 18 เรื่อง การถ่ายทำในส่วนของเธอใช้เวลา 4 ถึง 5 วัน สเตฟานีมีบทพูดเพียงเล็กน้อย สเตฟานียังพากย์เสียงให้กับตัวละครในวิดีโอเกมปี 2004 "มาลิซ" อย่างไรก็ดีก่อนที่จะเสร็จสิ้น บริษัทเลือกที่จะไม่ใช้เสียงของสมาชิกวงโนเดาต์นี้
พีค็อก (เพลง) "พีค็อก" () เป็นเพลงของเคที เพร์รี นักร้องชาวอเมริกัน จากสตูดิโออัลบั้มที่สาม "ทีนเอจดรีม" (2010) แคปิตอลเรเคิดส์เคยไม่เห็นด้วยที่จะใส่เพลงนี้ในอัลบั้มของเธอ เนื่องจากเพลงมีเนื้อเพลงเกี่ยวข้องกับอวัยวะเพศชาย คล้ายกับเพลง "ไอคิสด์อะเกิร์ล" ซึ่งเธอปฏิเสธสิ่งที่เกิดขึ้น "พีค็อก" ถูกวิจารณ์อย่างรุนแรงและในด้านดนตรี เพลงถูกนำไปเปรียบเทียบกับเพลง "มิกกี" ของโทนี เบซิล และ "ฮอลลาแบ็กเกิร์ล" ของเกว็น สเตฟานี
เกว็น สเตฟานี สเตฟานีเริ่มจุดบินดิในช่วงกลางคริสต์ทศวรรษ 1990 หลังจากที่เธอได้ไปพบปะครอบครัวของโทนี แคแนล หลายครั้ง เขามีเชื้อสายอินเดีย ในช่วงที่โนเดาต์แจ้งเกิด สเตฟานี สวมเครื่องตกแต่งหน้าผากในมิวสิกวิดีโอหลายครั้ง จนทำให้เครื่องประดับเหล่านี้ได้รับความนิยมในเวลาสั้น ๆ ในปี 1997 โดยได้รับความสนใจครั้งแรกในมิวสิกวิดีโอปี 1995 เพลง "จัสต์อะเกิร์ล" ที่เป็นที่รู้จักเรื่องที่เธอโชว์เอว และมักสวมเสื้อเชิร์ตที่เปิดเผยเรือนร่าง การออกแบบการแต่งหน้าของสเตฟานี โดยทั่วไปมักใช้แป้งโทนสว่าง ทาลิปสติกสีแดงสดใส และทำคิ้วรูปโค้ง เธอพูดถึงประเด็นเหล่านี้ในเพลงที่ชื่อ "แมจิกส์อินเดอะเมกอัป" (Magic's in the Makeup) ของโนเดาต์ ในอัลบัมชุด "รีเทิร์นออฟแซเทิร์น" โดยตั้งคำถามไว้ว่า "หากมีเวทมนตร์ในการแต่งหน้า แล้วฉันคือใครกัน" สเตฟานีมีผมสีสีน้ำตาลเข้มตามธรรมชาติ เธอเปลี่ยนสีผมธรรมชาตินั้นตั้งแต่เธอเรียนเกรด 9 ตั้งแต่ปลาย 1994 เธอมักไว้ผมสีบลอนด์เงิน สเตฟานีพูดถึงเรื่องนี้ในเพลงที่ชื่อ "แพลตตินัมบลอนด์ไลฟ์" (Platinum Blonde Life) ในชุด "ร็อกสเตดี" และรับบทเป็นสาวผมบลอนด์ จีน ฮาร์โลว์ ในภาพยนตร์ชีวประวัติในปี 2004 เรื่อง "บินรัก บันลือโลก" ถึงแม้เธอมักจะไว้ผมสีบลอนด์ แต่เธอก็เคยย้อมผมสีน้ำเงินในปี 1998 และสีชมพู ในปี 2001 ตอนปรากฏบนปกชุด "รีเทิร์นออฟแซเทิร์น"
โนเดาต์ โนเดาต์ ออกผลงานรวมเพลงชุด "The Singles 1992–2003" และบ็อกซ์เซ็ตชุด "Boom Box" ในปี 2003 ทั้ง 2 ชุดบรรจุเพลงคัฟเวอร์ของวงทอล์กทอล์ก เพลงแนวซินธ์ป็อป ที่ชื่อ "It's My Life" ต่อมาหัวหน้าวง เกว็น สเตฟานี ออกผลงานอัลบั้มเดี่ยวของตัวเองในปีถัดมา ร่วมด้วยศิลปินร่วมงานหลายคน รวมทั้งสมาชิกร่วมวงอย่าง โทนี คานอล และ เน็ปจูน ฟาร์เรลล์ ขณะที่มือกีตาร์ ทอม ดูมอนต์มีผลงานไซด์โปรเจกต์ "Invincible Overlord" ในการทำงานในชื่อ โนเดาต์ วงชนะ 2 รางวัลแกรมมี่ และมียอดขาย 27 ล้านชุดทั่วโลกในขณะนี้
แอล.เอ.เอ็ม.บี. แอล.เอ.เอ็ม.บี. () เป็นไลน์แฟชั่นของนักร้องชาวอเมริกัน เกว็น สเตฟานี นักร้องนำวงโนเดาต์ เป็นไลน์เครื่องแต่งกายและเครื่องประดับแฟชั่น ก่อตั้งเมื่อปี ค.ศ. 2003 และได้แสดงบนรันเวย์ครั้งแรกในปี 2004 ผลิตเครื่องแต่งกายเช่น รองเท้า นาฬิกา กระเป๋า และน้ำหอม ที่เรียกว่า "แอล." (L.) เป็นตัวย่อจากอัลบัมเดี่ยวเปิดตัวของเธอ "เลิฟ. แอนเจิล. มิวสิก. เบบี."
ริชเกิร์ล "ริชเกิร์ล" () เป็นเพลงจากนักร้องและนักแต่งเพลงชาวอเมริกัน เกว็น สเตฟานี จากอัลบัมเดี่ยวชุดแรกของเธอ "Love. Angel. Music. Baby." (2004) โปรดิวซ์โดย ดร. เดร โดยได้แร็ปเปอร์ชาวอเมริกันอีฟ และเป็นการรีเมกเพลงของลูชี ลู แอนด์ มิชี วัน ในปี ค.ศ. 1993 ในเพลงชื่อเดียวกัน ซึ่งได้ดัดแปลงจากเพลงของ "Fiddler on the Roof" ที่ชื่อ "If I Were a Rich Man" สเตฟานีบอกว่าเพลงนี้เกี่ยวกับความฝันของเธอที่มีชื่อเสียงและร่ำรวยจากมุมมองตอนที่เธอยังอยู่ในออเรนจ์เคาน์ตี
เคที เพร์รี แฟชันเสื้อผ้าของเพร์รีจะมีอารมณ์ขัน มีสีสันฉูดฉาด และมีอาหารประดับ อย่างเช่น ชุดเป็ปเปอร์มินต์หมุนวน (spinning peppermint swirl dress) ของเธอที่มีเครื่องหมายการค้า นิตยสาร"โว้ก" บรรยายตัวเธอว่า "เป็นคนที่ไม่เคยหลบเลี่ยงพวกที่ระรานหรือสุดโต่งในทุกอาณาบริเวณ" ขณะที่นิตยสาร "แกลเมอร์" ตั้งชื่อให้เธอว่า "ราชินีนักเล่นสำนวน" (queen of quirk) ในเดือนกุมภาพันธ์ ค.ศ. 2009 เพร์รีกล่าวกับนิตยสาร "เซเวนทีน" ว่ารูปแบบแฟชันของเธอเป็น "การประกอบสิ่งที่แตกต่างเล็ก ๆ น้อย ๆ เข้าด้วยกัน" และกล่าวว่าเธอชอบแต่งตัวให้ดูมีอารมณ์ขัน เธอยังบรรยายตนเองว่าเป็นคน "หลายบุคลิกภาพ" (multipersonality disorder) ในเรื่องแฟชัน เพร์รีถือว่าเกว็น สเตฟานี, เชอร์ลีย์ แมนสัน, โคลอี เซเวอนี, แดฟนี กินเนส, นาตาลี พอร์ตแมน และตัวละคร โลลิตา เป็นสัญรูปแฟชันของเธอ
เกว็น สเตฟานี อัลบัมเปิดตัวของสเตฟานี "เลิฟ. แอนเจิล. มิวสิก. เบบี." ได้รับอิทธิพลแนวเพลงหลายหลายชนิดของคริสต์ทศวรรษ 1980 อย่างแนวเพลง อิเล็กโทรป็อป, นิวเวฟ, แดนซ์ร็อก, ฮิปฮอป, อาร์แอนด์บีร่วมสมัย, โซล และดิสโก้ สเตฟานีเคยเอ่ยถึง มาดอนน่าในยุคแรก, ลิซาลิซา, คลับนูโว, พรินซ์, นิวออร์เดอร์ และ เดอะเคียวร์ มีอิทธิพลอย่างมากกับอัลบัมนี้ มีหลายเพลงในอัลบัมที่ออกแบบมาเพื่อคลับเต้นรำ และมีบีตแบบอิเลกทรอนิกส์เพื่อการเต้นรำ มีการอ้างอิงถึงแฟชันและความมั่งคั่งในอัลบัม เธอใช้ดีไซเนอร์ที่ถือเป็นแรงบันดาลใจส่วนตัว อย่าง จอห์น กัลเลียโน และวิเวียน เวสต์วูด สตูดิโออัลบัมชุด 2 "เดอะสวีตเอสเคป" มีความใกล้เคียงกับผลงานชุดก่อน แต่ยังมีซาวด์ดนตรีป็อปทันสมัยมากกว่าเดิม มีหลากหลายแนวเพลง อย่าง แดนซ์ป็อป และแร็ป เป็นแนวคิดเดียวกับที่พัฒนาในอัลบัม "เลิฟ. แอนเจิล. มิวสิก. เบบี." ซึ่งก็ได้รับคำวิจารณ์จากการทำเช่นนี้ อัลบัม "ดิสอิสวอตเดอะทรุทฟีลส์ไลก์" อัลบัมชุดที่ 3 สเตฟานียังคงทำเพลงป็อป ขณะเดียวกันก็รวมแนวเพลงจากหลากหลายชนิด อย่าง เร็กเก ดิสโก้ และแดนซ์ฮอลล์ นอกจากนี้ยังมีการใช้กีตาร์เพิ่มมาอีกด้วย เนื้อเพลงของสเตฟานีนั้นจะเกี่ยวกับเรื่องส่วนตัวที่เพิ่งเกิดขึ้น อย่างเช่น การหย่าร้างกับสามี รอสส์เดล และการพบรักใหม่กับ เชลตัน เธอยังบอกว่าอัลบัมของเธอไม่มีเนื้อหา "เกี่ยวกับการแก้แค้น" เหมือนอย่างที่คนอื่นทำกัน และมักมีเนื้อหาเกี่ยวกับ "การให้อภัย"
เกว็น สเตฟานี อัลบัมเดี่ยวเปิดตัวของสเตฟานี ชุด "เลิฟ. แอนเจิล. มิวสิก. เบบี." ออกจำหน่ายในเดือนพฤศจิกายน 2004 อัลบัมชุดนี้มีการร่วมงานกับโปรดิวเซอร์และศิลปินมากมาย อย่างเช่น โทนี แคแนล, ทอม รอทร็อก, ลินดา เพอร์รี, อังเดรทรีเทาซันด์, เนลลี ฮูเพอร์, เดอะเนปจูนส์ และนิวออร์เดอร์ สเตฟานีสร้างสรรค์อัลบั้มนี้โดยนำเพลงที่เธอยังฟังครั้งเรียนอยู่ไฮสกูลมาทำให้ทันสมัย และ "แอล.เอ.เอ็ม.บี." ก็ได้รับอิทธิพลจากความหลากหลายด้านดนตรีในคริสต์ทศวรรษ 1980 และต้นยุคคริสต์ทศวรรษ 1990 อาทิเพลงนิวเวฟ, ซินท์ป็อปและอิเล็กโทร การตัดสินใจของสเตฟานีในการออกงานเดี่ยวก็เป็นโอกาสที่ดีให้เธอลงลึกถึงแนวเพลงป็อป แทนที่จะทำให้ทั้งโลกเชื่อในความสามารถ ความลึกและคุณค่าความเป็นศิลปิน ผลก็คือ ได้รับเสียงวิจารณ์ผสมกันไป ดังคำบรรยายที่ว่า "สนุกอย่างที่สุด แต่ไม่เชิงว่ามีเกลื่อนกลาด โดยถูกทำลายจากคำวิจารณ์ของสังคม" อัลบัมเปิดตัวบนชาร์ต "บิลบอร์ด" 200 ที่อันดับ 7 และขายได้มากกว่า 309,000 ชุดในสัปดาห์แรก "แอล.เอ.เอ็ม.บี." ประสบความสำเร็จได้รับการยืนยันแผ่นเสียงทองคำขาวหลายแผ่นในสหรัฐ, สหราชอาณาจักร, ออสเตรเลีย, และแคนาดา
เดอะวอยซ์ (สหรัฐอเมริกา) รายการจ้างโค้ช 4 คนซึ่งเป็นผู้วิจารณ์การแสดงของศิลปิน และให้คำแนะนำศิลปินที่ตนเลือกเข้ามาตลอดทั้งฤดูกาล พวกเขายังแข่งขันกันเพื่อให้ศิลปินของตนเองชนะการแข่งขัน ทำให้เขาเป็นโค้ชผู้ชนะด้วย โค้ชรายการได้แก่ แอดัม เลอวีน เบลก เชลตัน คริสตินา อากีเลรา (ฤดูกาลที่ 1-3, 5, 8, 10) ซีโล กรีน (ฤดูกาลที่ 1-3, 5) ชากีรา (ฤดูกาลที่ 4, 6) อัชเชอร์ (ฤดูกาลที่ 4, 6) เกว็น สเตฟานี (ฤดูกาลที่ 7, 9, 12) ฟาร์เรลล์ วิลเลียมส์ (ฤดูกาลที่ 7-10) ไมลีย์ ไซรัส (ฤดูกาลที่ 11, 13) อลิเชีย คีส์ (ฤดูกาลที่ 11-12, 14) เจนนิเฟอร์ ฮัดสัน (ฤดูกาลที่ 13, 15) และ เคลลี คลาร์กสัน (ฤดูกาลที่ 14-15)
วิกกี เกร์เรโร ในรอว์ 23 มิถุนายน 2014 สเตฟานี แม็กแมน ออกมาและก็เรียกวิคกี ออกมาด่าชุดใหญ่ และบอกว่าเธอหากินกับชื่อเสียงของเอ็ดดี ผู้ล่วงลับมา 9 ปีแล้ว เธอเป็นดีวาไม่ได้แต่เราก็ให้เป็นผู้จัดการ แต่เธอก็ทำงานไม่ได้เรื่องเลย คงจะต้องไล่ออกแล้วล่ะ วิคกีคุกเข่าขอร้องให้สเตฟานี ให้โอกาสเธออีกครั้ง ซึ่งสเตฟานี ก็ให้โอกาสแต่วิคกี จะต้องชนะแมตช์คืนนี้เท่านั้น และคู่ต่อสู้ก็คือ สเตฟานี เอง และวิคกีก็ขอรับคำท้าด้วย คืนเดียวกัน วิคกีเปิดตัวออกมาด้วยเพลง Los Guerreros สเตฟานีออกมาและก็บอกว่าแมตช์ของเราไม่ได้อยู่บนเวทีแต่จะเป็นแมตช์ใครตกบ่อก่อนคนนั้นแพ้ สเตฟานี เรียก เลย์ลา, โรซา เมนเดส และ อลิเซีย ฟอกซ์ ให้ออกมาจัดการกับวิคกี แต่วิคกี ก็ผลักทั้งสามคนตกบ่อจนเลอะเทอะไปหมด วิคกีมัวแต่ฉลองเพลินไปหน่อยเลยโดนสเตฟานี ผลักจากด้านหลังจนตกบ่อไปในที่สุด หลังแมตช์ สเตฟานี ไล่วิคกี ออกทันที แต่วิคกีก็ผลักสเตฟานี ตกบ่อ วิคกีทำท่าเต้นยึกยักแบบ เอ็ดดี แล้วจูบลาแฟนๆ
เดอะสวีตเอสเคป เดอะสวีตเอสเคป () เป็นสตูดิโออัลบัมชุดที่ 2 ของนักร้องชาวอเมริกัน เกว็น สเตฟานี ออกจำหน่าย 1 ธันวาคม ค.ศ. 2006 กับสังกัดอินเตอร์สโคปเรเคิดส์ เดิมทีจะทำเป็นอัลบัมการกลับมาของวงโนเดาต์ หลังจากออกอัลบัมเดี่ยวชุดแรก "Love. Angel. Music. Baby." (2004) สเตฟานีตัดสินใจบันทึกเสียงเป็นอัลบัมชุด 2 โดยใช้วัตถุดิบที่เหลือจากอัลบั้ม "Love. Angel. Music. Baby." งานเพลงของอัลบัมนี้ดูคล้ายกับอัลบัมชุดก่อน แต่เพิ่มซาวด์ป็อปสมัยใหม่มากขึ้น ได้รับเสียงวิจารณ์ทั้งบวกและลบจากนักวิจารณ์เพลงร่วมสมัย โดยวิจารณ์ว่าค่อนข้างคล้ายกับ "Love. Angel. Music. Baby." อย่างมาก
เกว็น สเตฟานี ช่วงอยู่กับโนเดาต์ที่ประสบความสำเร็จในกระแสหลัก สเตฟานีร่วมงานกับศิลปินอื่นหลายซิงเกิล อย่าง "ยูร์เดอะบอส" (You're the Boss) ร่วมงานกับไบรอัน เซตเซอร์ ออร์เคสตรา, "เซาท์ไซด์" กับโมบี้ และ "เลตมีโบลว์ยาไมนด์" กับอีฟ ต่อมาในปี 2000 โนเดาต์ออกอัลบั้มที่ได้รับความนิยมน้อยลง ชุด "รีเทิร์นออฟแซเทิร์น" ที่ต่อยอดอิทธิพลเพลงนิวเวฟจากชุด "ทราจิกคิงดอม" เนื้อเพลงส่วนใหญ่มุ่งประเด็นที่ความสัมพันธ์อันเหนียวแน่นของสเตฟานีกับหัวหน้าวงบุช ณ ขณะนั้น ที่ชื่อเกวิน รอสส์เดล และเรื่องความไม่แน่ใจ รวมถึงการตัดสินใจในการลงหลักปักฐานและการมีบุตรของเธอ อัลบัมในปี 2001 ชุด "ร็อกสเตดี" เพิ่มกลิ่นอายเร็กเกและแดนซ์ฮอลล์มากขึ้น แต่ยังคงแนวนิวเวฟในฉบับของวงไว้ โดยทั่วไปแล้วได้รับเสียงวิจารณ์ด้านบวก อัลบัมนี้มีซิงเกิลที่ประสบความสำเร็จในแง่อันดับในสหรัฐ ซิงเกิล "เฮย์เบบี" และ "อันเดอร์นีทอิตออล" ได้รับรางวัลแกรมมี่ จากนั้นอัลบัมรวมเพลงฮิต "เดอะซิงเกิลส์ 1992–2003" บรรจุเพลงคัฟเวอร์ของวงทอล์กทอล์ก เพลง "อิตส์มายไลฟ์" ออกวางขายในปี 2003 อีฟและสเตฟานีได้รับรางวัลแกรมมี่สาขาการร่วมงานเพลงร้องหรือแร็ปยอดเยี่ยมจากเพลง "เลตมีโบลว์ยาไมนด์"
เกว็น สเตฟานี หลังจากเหตุการณ์แผ่นดินไหวและคลื่นสึนามิในโทโฮะกุ ค.ศ. 2011 สเตฟานีบริจาคเงิน 1 ล้านเหรียญสหรัฐให้แก่เซฟชิลเดรน สำหรับกองทุนฉุกเฉินสำหรับเด็กผู้ประสบภัยแผ่นดินไหวและคลื่นสึนามิในญี่ปุ่น สเตฟานียังเปิดประมูลในอีเบย์เมื่อ 11 ถึง 25 เมษายน 2011 ให้ผู้สนใจประมูลเสื้อผ้าย้อนยุคส่วนตัวของเธอ และเสื้อทีเชิร์ตทำเองออกแบบและมีลายเซ็นของเธอ และยังอนุญาตให้มาปาร์ตี้น้ำชาส่วนตัวในแนวคิดแบบฮาราจูกุ ดำเนินงานโดยเธอเอง เมื่อ 7 มิถุนายน 2011 ที่รอแยล/ที เมดคาเฟและพื้นที่แนวป็อปอาร์ตแบบญี่ปุ่น ที่แรกของลอสแอนเจลิส โดยเงินประมูลนำเข้าเพื่อบรรเทาทุกของเซฟชิลเดรน
เกว็น สเตฟานี สเตฟานีทำชุดเสื้อผ้าส่วนใหญ่ที่เธอสวมใส่บนเวทีกับวงโนเดาต์ เป็นผลทำให้เธอเริ่มรวบรวม สรรหาสิ่งดี ๆ เพิ่มขึ้นเรื่อย ๆ สไตลิสต์ที่ชื่อ แอนเดรีย ลีเบอร์แมน เป็นคนแนะนำเธอให้รู้จักกับชุดแต่งกายแบบโอตคูเชอร์ นำไปสู่การที่เธอออกสินค้าแฟชั่นที่ใช้ชื่อว่า แอล.เอ.เอ็ม.บี. ในปี 2004 โดยได้รับอิทธิพลจากแฟชั่นที่หลากหลาย อาทิ สไตล์กัวเตมาลา ญี่ปุ่น และจาเมกา สินค้าเธอยังได้รับความนิยมในหมู่คนดัง มีผู้สวมใส่อย่าง เทรี แฮตเชอร์, นิโคล คิดแมน และตัวเธอเอง ในเดือนมิถุนายน 2005 เธอแยกแบรนด์สินค้าที่ราคาถูกกว่า ในชื่อ ฮาราจูกุเลิฟเวอส์ ที่เธออธิบายว่า "เป็นสินค้าที่น่าเชิดชู" มีผลิตภัณฑ์หลายอย่าง เช่น กล้องถ่ายรูป สิ่งประดับโทรศัพท์มือถือ และชุดชั้นใน ในปลายปี 2006 สเตฟานีออกสินค้าตุ๊กตารุ่นจำกัด เรียกว่า "เลิฟ. แอนเจิล. มิวสิก. เบบี." ตุ๊กตาได้รับแรงบันดาลใจจากแฟชั่นต่าง ๆ ที่สเตฟานีและฮาราจูกุเกิลส์สวมใส่ขณะออกทัวร์อัลบัม
เฮย์เบบี "เฮย์เบบี" () เป็นเพลงของวงสกาสัญชาตอเมริกัน โนเดาต์ จากสตูดิโออัลบัมชุดที่ 5 "Rock Steady" (2001) แต่งโดยเกว็น สเตฟานี, โทนี แคแนล และทอม ดูมอนต์ "เฮย์เบบี" เป็นซิงเกิลนำของอัลบัม ออกเมื่อ 29 ตุลาคม ค.ศ. 2001 โดยสังกัดอินเตอร์สโคปเรเคิดส์ "เฮย์เบบี" ได้รับอิทธิพลอย่างมากจากแนวเพลงแดนซ์ฮอลล์จากจาเมกา ถูกใช้เป็นเพลงหลังการโชว์ในปาร์ตี้และเลานจ์ในรถทัวร์ของวงในทัวร์ "Return of Saturn" tour เนื้อเพลงพูดถึงเรื่องด้านโลกีย์ของเหล่ากรุปปีในงานปาร์ตี้
เกว็น สเตฟานี เมื่อวันที่ 8 กันยายน 2014 สเตฟานีบอกกับเอ็มทีวีนิวส์ ในระหว่างสัปดาห์แฟชั่นนิวยอร์กว่า เธอกำลังทำงานอัลบัมทั้งโนเดาต์และผลงานเดี่ยวของตัวเองอยู่ เธอยังเปิดเผยว่า เธอทำงานอยู่กับวิลเลียมส์ สเตฟานีออกผลงานการกลับมาอีกครั้งกับซิงเกิล "เบบีโดนต์ลาย" เมื่อ 20 ตุลาคม 2014 ซึ่งเธอร่วมแต่งกับโปรดิวเซอร์ ไรอัน เทดเดอร์, เบนนี บลังโก และโนเอล แซนแคเนลลา "บิลบอร์ด" ประกาศว่าสตูดิโออัลบัมชุดที่ 3 จะออกเดือนธันวาคม โดยมีเบนนี บลังโกเป็นผู้อำนวยการผลิต ช่วงปลายเดือนตุลาคม มีการเปิดเผยเพลงใหม่บางส่วนจากอัลบัมชุดที่ 3 ของสเตฟานี เพลงชื่อว่า "สปาร์กเดอะไฟร์" เป็นครั้งแรก เพลงผลิตโดยฟาร์เรลล์ วิลเลียมส์ เมื่อวันที่ 23 พฤศจิกายน ได้เผยแพร่เต็มเพลงครั้งแรกทางออนไลน์ และปล่อยให้ดาวน์โหลด เมื่อ 1 ธันวาคม ทั้ง "เบบีโดนต์ลาย" และ "สปาร์กเดอะไฟร์" มีอยู่ในอัลบัมชุดที่ 3 ของเธอ วันที่ 13 มกราคม 2015 สเตฟานีและวิลเลียมบันทึกเสียงเพลงที่ชื่อ "ไชน์" เพื่อประกอบภาพยนตร์เรื่อง "แพดดิงตัน" สเตฟาเนียและเซียทำงานร่วมกันในเพลงบัลลาดที่ชื่อ "สตาร์ตอะวอร์" (Start a War) ที่คาดว่าจะออกในอัลบัมชุดที่ 3 แต่อย่างไรก็ตาม เพลงนี้ไม่ปรากฏอยู่ วันที่ 10 กรกฎาคม 2015 แร็ปเปอร์ชาวอเมริกา เอ็มมิเน็มมีซิงเกิลที่ร้องกับสเตฟานีที่ชื่อ "คิงส์เนเวอร์ดาย" จากเพลงประกอบภาพยนตร์ "เซาท์พาว" เพลงเข้าชาร์ตครั้งแรกและสูงสุดที่อนดับ 80 บนชาร์ต "บิลบอร์ด" ฮอต 100 และมียอดดาวน์โหลดในสัปดาห์แรก 35,000 ครั้ง
ตระกูลแม็กแมน วินซ์และลินดามีบุตรสองคนคือเชน แม็กแมนและสเตฟานี แม็กแมน โดยเชนได้แต่งงานกับ Marissa Mazzola ส่วนสเตฟานีได้แต่งงานกับ Paul Levesque หรือที่รู้จักกันดีในชื่อ ทริปเปิลเอช
เกว็น สเตฟานี ปี 2006 สเตฟานีเปลี่ยนภาพลักษณ์ โดยได้รับแรงบันดาลใจจากตัวละครที่มิเชลล์ ไฟฟ์เฟอร์แสดงที่ชื่อ เอลวิรา แฮนคอก ในภาพยนตร์ปี 1983 เรื่อง "สการ์เฟซ" การเปลี่ยนภาพลักษณ์นี้รวมถึง การใช้สัญลักษณ์ตัว G หลังชนกัน ที่เห็นได้จากกุญแจเครื่องประดับเพชรที่เธอสวมใส่ที่คอ ที่ถือเป็นจุดเด่นในการประชาสัมพันธ์ในชุด "เดอะสวีตเอสเคป" สเตฟานีได้รับความสนใจในช่วงเดือนมกราคม 2007 เกี่ยวกับเรื่องการลดน้ำหนักอย่างรวดเร็วหลังตั้งครรภ์ เธอออกมาพูดภายหลังว่า เธอควบคุมอาหารตั้งแต่เรียนเกรด 6 เพื่อให้สวมชุดขนาด 4 ได้อย่างพอดี โดยพูดว่า "เป็นการต่อสู้อย่างต่อเนื่อง และเป็นฝันร้าย แต่ฉันก็ชอบเสื้อผ้ามากเกินไป ฉันเลยต้องการสวมเสื้อผ้าที่ฉันทำเองอยู่ตลอดเวลา" หุ่นขี้ผึ้งของสเตฟานีเปิดตัวที่มาดามทุซโซต์ ลาสเวกัส ในเดอะเวเนเชียน เมื่อวันที่ 22 กันยายน 2010 การออกขายอัลบัมเดี่ยวชุดแรกของสเตฟานี ได้สร้างความสนใจต่อสมุน 4 คน ที่ชื่อ ฮาราจูกุเกิลส์ ที่ปรากฏตัวในชุดที่ได้รับแรงบันดาลใจจากแฟชันกอทิกโลลิตา และตั้งชื่อตามย่านบริเวณสถานีรถไฟฮะระจุกุในโตเกียว ประเทศญี่ปุ่น ชุดแต่งกายของสเตฟานียังได้รับแรงบันดาลใจจากแฟชั่นญี่ปุ่น โดยอธิบายว่าเป็นการผสมผสานระหว่างคริสตีย็อง ดียอร์กับญี่ปุ่น ผู้เต้นเหล่านี้ยังปรากฏในมิวสิกวิดีโอ ในสื่อ และปกอัลบัม "เลิฟ. แอนเจิล. มิวสิก. เบบี." โดยมีเพลงที่อุทิศให้พวกเธอในอัลบัมนี้ด้วย พวกเธอยังได้ร่วมในทัวร์และใช้ชื่อเดียวกับพวกเธอ ใน สเตฟานีส์ฮาราจูกุเลิฟเวอส์ทัวร์ นิตยสาร "ฟอบส์" รายงานว่า เธอทำรายได้ในปี 2018 ได้ 27 ล้านเหรียญสหรัฐ ระหว่างเดือนมิถุนายน 2007 ถึง มิถุนายน 2008 จากทัวร์ สินค้าแฟชั่นและโฆษณา ทำให้เธอเป็นผู้มีชื่อเสียงด้านดนตรีที่ทำรายได้มากที่สุดอันดับ 10 ณ ขณะนั้น
แคทเทอรีน แคร์รี เบ็ทติส ในวันที่ 25 พฤศจิกายน พ.ศ. 2505 แคทเทอรีนทรงพบกับ แจ็ค ดับเบิลยู เอนดริว และได้สมรสกันมีบุตร 2 คนคือ เดวิดและเอลิสัน เอลิสันมีบุตรทั้งหมด 4 คนได้แก่ อแมนดา,สเตฟานี,นิโคลัสและไมเคิล ส่วนเดวิดมีบุตร 1 คนคือ อเล็กซานเดอร์ ปัจจุบันเดวิดและเอลิสันอยู่ที่ประเทศกรีซ แคทเทอรีนได้ท่องเที่ยวหลายๆที่ในโลกและอาศัยอยู่ที่ออสเตรเลีย,แอฟริกาและสหรัฐอเมริกา แคทเทอรีนและแจ็ค แอนดริวได้หย่าขาดกันในวันที่ 7 ธันวาคม พ.ศ. 2527
ชาร์ลี เอ็กซ์ซีเอ็กซ์ ชาร์ลี เอ็กซ์ซีเอ็กซ์เริ่มทำงานอัลบั้มชุดที่ 3 ของเธอในปลายเดือน 2013 สิ้นปี 2013 เธอได้ปล่อยซิงเกิ้ล "Super Love" และเป็นผลงานเดี่ยวแรกของเธอที่ติดชาร์จใน UK Single Charts โดยติดลำดับที่ 62 ในกลางปี 2014, เธอได้ร่วมร้องกับแร็ฟเปอร์ชาวออสเตเรีย อิ๊กกี้ อาซาเลีย ในผลงานซิงเกิ้ล "Fancy"; เพลงดังกล่าวขึ้นติดใน บิลบอร์ดฮอต 100 ส่งผลให้ทั้งคู่ติดเป็นอันดับหนึ่งในชาร์จซิงเกิ้ลชาร์ลี เอ็กซ์ซีเอ็กซ์ ยังได้ร่วมแต่งเพลงกับศิลปินอื่นๆ ในช่วงเวลาดังกล่าว พร้อมยังเป็นผู้ร่วมแต่งในซิงเกิ้ล "Beg for it" ของ อิ๊กกี้ อาซาเลีย และ ไรลิน เวพเวอร์ ในผลงานซิงเกิ้ลเปิดตัว "OctaHate" และนักร้องที่มีส่วนช่วยอาทิ "สกาย เฟอร์เรร่า" , "นีออน จังเกิล" "ริฮานน่า" และ "เกว็น สเตฟานี"
อิตส์มายไลฟ์ (เพลงทอล์กทอล์ก) ซิงเกิ้ลออกขายอีกครั้งในสหราชอาณาจักรในปี 1985 คราวนี้ไปได้เพียงอันดับ 93 อย่างไรก็ดี เพลง "อิตส์มายไลฟ์" ออกขายอีกครั้งเพื่อประชาสัมพันธ์ในอัลบั้มรวมเพลง "Natural History: The Very Best of Talk Talk" ครั้งนี้ไปได้อันดับ 13 ในสหราชอาณาจักร ถือเป็นเพลงที่ทำสถิติดีที่สุดของวงในประเทศบ้านเกิดวงแนวสกาจากอเมริกา โนเดาต์ บันทึกเสียงเพลงนี้เพื่อประชาสัมพันธ์อัลบั้มรวมฮิตครั้งแรกของวงในชุด "The Singles 1992–2003" (2003) ด้วยที่วงห่างหายไประยะหนึ่ง ขณะที่เกว็น สเตฟานี ได้ออกผลงานอัลบั้มเดี่ยวของเธอเอง วงตัดสินใจนำเพลงมาคัฟเวอร์แทนที่จะแต่งเพลงใหม่ หลังจากวงฟังเพลงร่วมร้อยเพลงจากยุคคริสต์ทศวรรษ 1980 ได้จำกัดวงไปจนเหลือ 2 เพลงคือ "It's My Life" กับ "Don't Change" ของวงร็อกจากออสเตรเลียที่ชื่อ อินเอกซ์เซส
ทาเลีย ไชร์ ทาเลีย คอปโปลา เป็นบุตรสาวของอิตาเลีย คอปโปลา (เพนนินโน) กับคาร์ไมน์ คอปโปลา นักประพันธ์และเรียบเรียงเพลง เป็นน้องสาวของฟรานซิส ฟอร์ด คอปโปลา ผู้กำกับภาพยนตร์ชื่อดัง และเป็นอาของนิโคลัส เคจ โซเฟีย คอปโปลา และโรมัน คอปโปลา เธอแต่งงานสองครั้ง กับเดวิด ไชร์ นักแต่งเพลง มีบุตรหนึ่งคน และกับแจค ชวาร์ตซแมน ผู้อำนวยการสร้างภาพยนตร์ มีบุตรสองคนเป็นนักแสดงและนักดนตรี คือ เจสัน ชวาร์ตซแมน และโรเบิร์ต ชวาร์ตซแมน และมีลูกติดของสามี คือ จอห์น ชวาร์ตซแมน ผู้กำกับภาพ และสเตฟานี ชวาร์ตซแมน
เอเชียส์เน็กซต์ท็อปโมเดล ฤดูกาลที่ 4 ในห้องตัดสิน ซินดี้ ได้แนะนำให้สาวๆรู้จักกับ ยู ไซ ที่เป็นผู้กำกับการถ่ายภาพ จาก อเมริกาส์เน็กซต์ท็อปโมเดล ที่จะมาร่วมเป็นส่วนหนึ่งของกรรมการในครั้งนี้ คณะกรรมการประทับใจกับภาพถ่ายที่ออกมาดูมีพลัง และมีความมั่นใจของแองจี้ และตูติ เป็นอย่างมาก โดยเฉพาะอย่างยิ่ง ตะวัน ได้รับคำชมว่าเธอมีโหนกแก้มที่สวย และในภาพนั้นดูดี มีเสน่ห์เย้ายวนใจ เธอจึงถูกเรียกชื่อเป็นคนแรกจากคะแนนเต็มสิบของกรรมการทั้งสี่คน นอกจากนั้น เธอยังจะได้รับรางวัลพิเศษคือ จะได้รับสิทธิ์คุ้มกัน โดยจะไม่ถูกคัดออกในสัปดาห์หน้า รวมถึง เกล็น ตัน ยังได้ให้เธอเป็น ตัวแทนสินค้าคนใหม่ของ ซูบารุ 2016 อีกด้วย ในขณะที่ แพทริเซีย ถูกวิจารณ์ว่าถ่ายภาพออกมาดูเชย และเป็นนางงาม จูเลียน ถูกวิจารณ์ว่าดูหลงทาง และรถยนต์ในภาพดูโดดเด่นกว่า เมย์ โพสท่าออกมาเหมือนนักเต้นระบำ ฟลาเมงโก ทำให้ไม่เข้ากับรถยนต์ เจสสิก้า ถูกตำหนิว่าถ่ายภาพออกมามีมิติเดียว เกว็น ถ่ายภาพออกมาแย่ และเธอยังแสดงถึงความไม่เข้าใจในการเป็นนางแบบ ทำให้เธอต้องตกเป็นสามคนสุดท้ายอีกครั้งร่วมกับ อาดิลลา ที่ถูกวิจารณ์อย่างหนักว่า ท่าโพสเหมือนกำลังถอดผ้าคลุมรถออกจากตัว และซางอิน ที่ถึงแม้ว่า จะได้รับคำวิจารณ์ที่ดีในภาพถ่าย แต่เธอได้ถูก เกล็น ตัน ต่อว่าอย่างรุนแรงถึงการแสดงท่าทาง ในตอนที่เขากำลังอธิบายงานตอนถ่ายภาพ ว่าเธอกลอกตา และสั่นศีรษะใส่เขา อย่างไรก็ตาม เมื่อผลคะแนนปรากฏออกมา ซางอิน ได้รับโอกาสแก้ตัวอีกครั้ง เกว็นและอาดิลลา จึงต้องถูกคัดออกจากการแข่งขัน เมื่อ เกว็น ออกจากห้องตัดสินไปแล้ว ซินดี้ ได้สังเกตถึงท่าทีของ อไลซา ว่าดูเหมือนเธอจะยอมแพ้ และไม่อยากไปต่อในการแข่งขัน เธอจึงได้ถาม อไลซา ออกมาตรงๆ ซึ่งปรากฏว่า อไลซา คิดว่าวงการนางแบบไม่ใช่ความฝันของเธออีกต่อไป และจะขอออกจากการแข่งขัน และนั่นทำให้ อาดิลลา ที่แสดงท่าทางว่าอยากจะไปต่อ ได้รับโอกาสให้อยู่ต่อในการแข่งขัน เมื่อกลับมาถึงห้องพัก สาวๆต่างร่วมแสดงความยินดีกับ ตะวัน ที่ถูกเรียกชื่อเป็นคนแรกในครั้งก่อน รวมถึงในการที่เธอจะได้เป็นตัวแทนสินค้าคนใหม่ของรถยนต์ ซูบารุ 2016 อีกด้วย ในขณะที่ จูเลียน รู้สึกเศร้าใจที่ อไลซา และ เกว็น ซึ่งเป็นตัวแทนจาก ประเทศฟิลิปปินส์ ได้ถูกคัดออกจากการแข่งขันพร้อมกัน แต่ เจสสิก้า เผยว่า เธอกลับรู้สึกโล่งใจมากกว่า เนื่องจาก อไลซาและเกว็น มักจะพูดถึงเธอลับหลังในทางที่ไม่ดีตลอดเวลา ต่อมา สาวๆได้เดินทางมาที่ห้างสรรพสินค้า บูกิพลัส และได้พบกับซินดี้ และ ยู ไซ ซึ่งการแข่งขันประจำสัปดาห์นี้ พวกเธอจะได้สวมชุดที่ประดิษฐ์มาจากวัสดุพื้นบ้านทั่วไป ซึ่งออกแบบโดย มะเดี่ยว ซึ่งเขามีชื่อเสียงมากในอินเทอร์เน็ต จากการผสมผสานเสื้อผ้าได้ออกมาอย่างสร้างสรรค์ โดยพวกเธอแต่ละคนจะถูกจับกลุ่มกัน กลุ่มละสามคน และต้องยืนโพสท่าต่อหน้าผู้คนทั่วไปเป็นเวลา สามสิบนาที ซึ่งพวกเธอได้รับการดีไซน์ชุดกันดังนี้
ซัมเมอร์สแลม (2014) ในรอว์ วันที่ 28 กรกฎาคม สเตฟานี แม็กแมน ออกมาที่เวที และก็เชิญบรี เบลลา มาคุยกัน โดยสเตฟานี ขอร้องให้บรีถอนแจ้งความ และก็เสนอว่าจะเลิกกลั่นแกล้งนิกกี เบลลา และจะให้เธอไปพักร้อนด้วย แต่บรี เรียกร้องมากกว่านั้นคือให้จ้างเธอกลับมาทำงานด้วย และก็ขอปล้ำในซัมเมอร์สแลม เจอกับสเตฟานี สเตฟานีบอกว่าเธอไม่ได้ปล้ำมาสิบกว่าปีแล้วนะ เธอเป็นภรรยา เป็นแม่คน คงจะสู้ไม่ไหวหรอก บรีบอกว่างั้นไปเจอกันในศาลก็แล้วกัน ทำให้สเตฟานี แกล้งทำเป็นร้องห่มร้องไห้ก่อนจะยอมตอบตกลง แต่แล้วก็ตบหน้าบรี จนกลิ้งตกเวที ก่อนจะประกาศว่าจะเล่นงานบรีให้เละในซัมเมอร์สแลม จากนั้นทั้งคู่ก็ตบใส่กัน ทำให้ รปภ.ต้องออกมาช่วยกันห้าม
เกว็น สเตฟานี 12 เมษายน 2014 สเตฟานีได้ปรากฏตัวแบบสร้างความประหลาดใจในเทศกาลโคเชลลา เธอร่วมแสดงกับฟาร์เรลล์ วิลเลียมส์ บนเวที ในช่วงการแสดงเพลงของเขาในเพลง "ฮอลลาแบกเกิร์ล" วันที่ 29 เมษายน มีการยืนยันอย่างเป็นทางการว่าสเตฟานีจะร่วมในฤดูกาลที่ 7 ของรายการ "เดอะวอยซ์" ในฐานะโค้ช โดยแทนที่คริสตินา อากีเลรา หลังจากไม่ได้มางาน เอ็มทีวีวิดีโอมิวสิกอะวอดส์ นาน 9 ปี เธอกลับมาอีกครั้งในปี 2014 ในช่วงการสัมภาษณ์บนพรมแดง เธอบอกว่า "ฉันไม่รู้ว่า ฉันกำลังจะมีลูก และฉันกำลังจะทำ "เดอะวอยซ์" และฉันก็ไม่รู้ว่กำลังจะเขียนเพลงใหม่ ฉันก็เหมือนรู้สึกว่า อะไรจะเกิดขึ้นต่อไป" สเตฟานียังปรากฏตัวในฐานะนักร้องร่วมในเพลงของมารูนไฟฟ์ที่ชื่อ "มายฮาร์ตอิสโอเพน" ร่วมแต่งโดยเซีย เฟอร์เลอร์ จากอัลบัม "ไฟฟ์" ที่ยังได้ร่วมแสดงกันครั้งแรกกับแอดัม เลอวีนในงานแกรมมี่ 2015 สเตฟานียังร่วมงานกับแคลวิน แฮร์ริสในเพลง "ทูเกเตอร์" จากอัลบัมของเขาที่ชื่อ "โมชัน"
เกว็น สเตฟานี พี่ชายของเธอ เอริก ได้แนะนำให้เกว็นรู้จักกับดนตรีแนวทูโทน อย่างวงแมดเนสส์และเดอะซีเลกเตอร์ และในปี 1986 เขาได้ชวนเธอให้มาร้องกับวงโนเดาต์ วงแนวสกาที่เขาก่อตั้งขึ้น จนท้ายสุดในปี 1991 วงได้เซ็นสัญญากับอินเตอร์สโคปเรเคิดส์ ออกอัลบั้มชื่อเดียวกับวง เมื่อปี 1992 แต่ดนตรีแบบสกาป็อปเช่นนี้ ก็ไม่ประสบความสำเร็จนัก เนื่องจากแนวเพลงกรันจ์กำลังเป็นที่นิยม ก่อนที่แนวเพลงนี้จะประสบความสำเร็จในกระแสหลักเพราะวงโนเดาต์และซับไลม์ สเตฟานีเป็นนักร้องรับเชิญให้กับเพลง "ซอว์เรด" (Saw Red) ในอัลบัมของซับไลม์ในปี 1994 ที่ชื่อชุด "รอบบินเดอะฮูด" สเตฟานีปฏิเสธความก้าวร้าวของศิลปินหญิงแนวกรันจ์ และเอ่ยถึงนักร้องวงบลอนดี ที่ชื่อ เดบบี แฮร์รี ว่าเธอเป็นการผสมผสานระหว่างพลังกับแรงดึงดูดทางเพศ ว่าเป็นอิทธิสำคัญต่อเธอ อัลบัมชุด 3 ของโนเดาต์ ชุด "ทราจิกคิงดอม" (1995) ที่ออกหลังจากอัลบัมที่วงออกเอง "เดอะบีคอนสตรีตคอลเลกชัน" (1995) ใช้เวลาทำงานมากกว่า 3 ปี โดย 5 ซิงเกิลจาก "ทราจิกคิงดอม" อย่าง "โดนต์สปีก" ที่สามารถขึ้นอันดับ 1 บนชาร์ตปลายปีของฮอต 100 แอร์เพลย์ ประจำปี 1997 สเตฟานีออกจากวิทยาลัย 1 เทอมเพื่อออกทัวร์ "ทราจิกคิงดอม" แต่ก็ไม่กลับมาเรียนต่อหลังจากที่ทัวร์กินระยะเวลา 2 ปีครึ่ง อัลบัมได้รับการเสนอชื่อเข้าชิงรางวัลแกรมมี่และขายได้มากกว่า 16 ล้านชุดทั่วโลก จากข้อมูลปี 2004 ในปลายปี 2000 นิตยสาร "โรลลิงสโตน" ตั้งฉายาเธอว่า "ราชินีเพลงป็อปสารภาพผิด" (The Queen of Confessional Pop)
เคที เพร์รี เพร์รีถือว่า ปีเยิร์ก เป็นอิทธิพลทางดนตรี โดยเฉพาะอย่างยิ่ง เขาเป็นแรงบันดาลใจให้เธอ "เต็มใจที่จะลองเสี่ยงอยู่เสมอ" นักดนตรีคนอื่น ๆ ที่มีอิทธิพลกับเพร์รี ได้แก่ แอ็บบ้า เดอะคาร์ดิแกนส์ เอซออฟเบส ซินดี ลอเปอร์ ซีซี พีนิสตัน ซีแอนด์ซีมิวสิกแฟกทอรี แบล็กบ็อกซ์ คริสตัลวอเทอส์ มารายห์ แครี พิงก์ และเกว็น สเตฟานี เพลง "ไฟร์เวิร์ก" มีแรงบันดาลใจจากหนังสือชื่อ "ออนเดอะโรด" (On The Road) ของแจ็ก เครูแอ็ก ที่ผู้เขียนได้เปรียบเทียบคนที่มีชีวิตชีวาเป็นดั่งพลุที่พวยพุ่งไปบนท้องฟ้า และมองดูด้วยความเกรงขาม คอนเสิร์ตครั้งที่สองของเธอ แคลิฟอร์เนียดรีมส์ทัวร์ ทำให้รำลึกถึงนวนิยายเรื่อง"อลิซท่องแดนมหัศจรรย์" (Alice's Adventures in Wonderland) และ"พ่อมดมหัศจรรย์แห่งเมืองออซ" ( The Wonderful Wizard of Oz) เธอยังให้เครดิตว่าภาพยนตร์ปี ค.ศ. 1996 เรื่อง"สี่แหววพลังแม่มด" (The Craft) ทำให้เกิดเพลง "ดาร์กฮอร์ส" และหนังสือเรื่อง"พลังแห่งจิตปัจจุบัน" (The Power of Now) เขียนโดยเอคาร์ต ทอเลอ ที่ทำให้เกิดอัลบั้ม "ปริซึม" ขึ้นมา
เกว็น สเตฟานี วันที่ 11 มิถุนายน 2012 วงประกาศบนเว็บไซต์ทางการของวงว่า อัลบัมใหม่จะออกวันที่ 25 กันยายน โดยมีซิงเกิลแรกออก 16 กรกฎาคม ใช้ชื่ออัลบัมว่า "พุชแอนด์โชฟ" ซิงเกิลแรกคือ "เซตเทิลดาวน์" กำกับมิวสิกวิดีโอโดยโซฟี มุลเลอร์ (ก่อนหน้านี้กำกับมิวสิกวิดีโอหลายตัวให้โนเดาต์) ในช่วงเวลานั้นเองโนเดาต์เป็นผู้ให้คำปรึกษารับเชิญในรายการ "เอกซ์แฟกเตอร์" ฉบับสหราชอาณาจักร "เซตเทิลดาวน์" ขึ้นอันดับสูงสุดอันดับ 34 บน "บิลบอร์ด" ฮอต 100 ขณะที่อัลบัมสูงสุดอันดับ 3 บนชาร์ต "บิลบอร์ด" 200 ต่อมาในวันที่ 3 พฤศจิกายน 2012 วงได้ดึงมิวสิกวิดีโอ "ลุกกิงฮอต" ออกจากอินเทอร์เน็ต เนื่องจากได้รับเสียงวิจารณ์ว่าใจดำกับชนพื้นเมืองอเมริกัน
เดอะสโตนโรสเซส เดอะสโตนโรสเซส () วงดนตรีอัลเทอร์เนทีฟร็อกจากเมืองแมนเชสเตอร์ ประเทศอังกฤษ นำโดย เอียน บราวน์ (ร้องนำ) จอห์น สไควร์ (กีตาร์) มานี (เบส) และ เรนี (กลอง)
แดเนียล ไบรอัน ในรอว์ (26 พฤษภาคม 2014) สเตฟานีออกมาที่เวทีและเรียกไบรอัน ให้ออกมาประกาศสละแชมป์ ไบรอันบอกว่า สเตฟานีเอาประชาชนมาอ้าง ความจริงแล้วก็แค่อยากจะปลดเขาออกไปเพื่อจะได้ตั้งแชมป์คนกลางตามใจชอบใช่ไหมล่ะ คงจะวางแผนมาตั้งแต่ที่เขาได้แชมป์มาในเรสเซิลเมเนีย โดยเอาชนะสามีของเธอมาได้แล้วสิ เคยคิดบ้างไหมว่าทำไมคนดูถึงตะโกน Yes! ทุกครั้งที่พวกเขาไม่ได้รับสิ่งที่พวกเขาต้องการ? ส่วนคำตอบในเรื่องที่ว่าจะให้เขาสละแชมป์น่ะเหรอ? ขอตอบด้วยคำๆ หนึ่งที่เธอไม่ค่อยจะได้ยินนะ นั่นคือ No! No! No! สเตฟานีได้ประกาศว่าจะให้โอกาสไบรอันสละแชมป์ในเพย์แบ็ค (2014) ไม่อย่างนั้น บรีจะต้องโดนไล่ออก!! ในเพย์แบ็ค ไบรอันออกมาพร้อมกับบรี และสเตฟานีก็บอกให้ไบรอัน ทำในสิ่งที่ถูกต้อง อย่าเห็นแก่ตัว เผื่อลูกของนายในอนาคตจะได้ดูเขาจะได้รู้ว่าพ่อไม่ใช่คนเห็นแก่ตัว ไบรอัน บอกว่าลูกของสเตฟานี คงจะดูอยู่นะ จะได้เห็นว่าแม่ของเขาเป็นคนหลงตัวเอง เอาตัวเองเป็นใหญ่ ไบรอันจะส่งเข็มขัดแชมป์ให้สเตฟานี แต่บรี ห้ามไว้ ก่อนจะประกาศว่า ขอลาออก!! แล้วก็ตบหน้าสเตฟานี ทำให้สเตฟานีต้องรีบหนีไป ในรอว์ (9 มิถุนายน 2014) สเตฟานีบอกว่าเรามีปัญหาเรื่องแชมป์โลกมานานแล้ว แต่วันนี้มันจะจบลงแล้ว เพราะเราได้รับการคอนเฟิร์มจากแพทย์ที่ทำการผ่าตัดให้กับไบรอัน จากนั้นสเตฟานี ก็เปิดวิดีโอการแถลงของ ดร. โจเซฟ แมรูนส์ ผู้ทำการผ่าตัดให้กับไบรอัน ซึ่งคุณหมอก็บอกว่า ไบรอันจะไม่สามารถกลับไปทำงานได้ภายในเดือนนี้อย่างแน่นอน สเตฟานีจึงประกาศปลดแชมป์จากไบรอันทันที ก่อนจะประกาศว่าแมตช์ไต่บันไดในมันนีอินเดอะแบงก์ (2014) จะเป็นการชิงแชมป์โลกที่ว่างอยู่ เนื่องจากอาการบาดเจ็บของไบรอัน ทำให้ต้องห่างหายจากจอโทรทัศน์ของ WWE ไปพักใหญ่ ในรอว์ (24 พฤศจิกายน 2014) ไบรอันได้กลับมาอีกครั้ง โดยเขาได้รับมอบหมายให้ดำเนินรายการรอว์ รวมทั้งสแมคดาวน์ (28 พฤศจิกายน 2014) แทนออธอริตีที่หมดอำนาจ
เอเชียส์เน็กซต์ท็อปโมเดล ฤดูกาลที่ 4 ในห้องตัดสิน ตูติ, อาดิลลา, อไลซา, แพทริเซีย, จูเลียน, เมย์, มาย โง และซางอิน ได้รับคำชมเป็นอย่างมากจากคณะกรรมการ ในขณะที่ ทุกซ์ ภาพออกมาดูธรรมดา และไม่ใช้ประโยชน์จากขาที่ดูเรียวยาวของเธอ ตะวัน ได้รับคำวิจารณ์ว่าขาดพลังงานที่น่าสนใจ เจสสิก้า ได้รับคำวิจารณ์ว่า หน้าของเธอสวยมาก แต่ภาพโดยรวมดูไม่เป็นแฟชั่นชั้นสูง ในระหว่างที่สาวๆ กำลังรอผลการตัดสิน สาวๆ ทุกคนได้กล่าวตำหนิ มาย โง ถึงความไร้มารยาทของเธอ รวมถึง ตูติ ก็ได้พูดถึงการที่ มาย โง หยิบชุดของเธอไปใส่โดยไม่ได้ขออนุญาตจากเธอด้วย เมื่อถึงเวลาตัดสิน ตูติ ได้ถูกเรียกชื่อเป็นคนแรกจากภาพถ่ายที่ดีที่สุด ในขณะที่ เกว็น และ แองจี้ ต้องตกเป็นสองคนสุดท้าย เนื่องจาก เกว็น ถ่ายภาพออกมาดูมีความเป็นนางงามมากกว่านางแบบ และแองจี้ ที่โพสต์ท่าได้ดี แต่โดยรวมแล้วไม่เข้ากับชุดที่ใส่ ในที่สุดเมื่อผลคะแนนรวมปรากฏออกมา แองจี้ ได้รับโอกาสแก้ตัวอีกครั้ง แต่แล้ว ซินดี้ ได้บอกว่า ทุกคนได้แสดงความพยายามให้เห็นว่าพร้อมที่จะพัฒนาตัวเอง และ เกว็น จะไม่ถูกคัดออกในสัปดาห์นี้หลังจากกลับจากห้องตัดสิน ตูติ ที่ถูกเรียกชื่อเป็นคนแรกในครั้งก่อน ทำให้เธอดีใจเป็นอย่างมาก เช่นเดียวกันกับ เกว็น ที่ดีใจที่ได้รับโอกาสให้ไปต่อในการแข่งขัน ในขณะที่ มาย โง ได้กล่าวขอโทษต่อสาวๆในเรื่องราวที่อาจทำให้เกิดความเข้าใจผิดในตัวเธอเองกับคนอื่นๆ ต่อมา พวกเธอได้เดินทางมาพบกับ เคลลี่ ซึ่งเธอได้แนะนำให้รู้จักกับ เดอร์ริค ซิว ที่จะมาฝึกสอนการกระโดด แทรมโพลีน ขั้นพื้นฐาน โดยในระหว่างกำลังฝึกซ้อมอยู่นั้น เจสสิก้า ได้เกิดอุบัติเหตุข้อเท้าพลิก ทำให้เธอถูกพาตัวไปส่งยังโรงพยาบาลทันที ซึ่งนั่นทำให้เธอไม่มีโอกาสในการแข่งขันชิงรางวัลในครั้งนี้ ซึ่งจะเป็นการกระโดดแทรมโพลีนไปยังจุดต่างๆ ที่กำหนดไว้ และท่าสุดท้ายจะเป็นการตีลังกา สาวๆส่วนใหญ่ทำออกมาได้เป็นอย่างดี ในขณะที่ ทุกซ์ และตูติ ต้องพยายามกันอย่างหนัก สุดท้ายแล้ว แองจี้ เป็นผู้ที่ทำได้ดีที่สุด เธอจึงเป็นผู้ชนะ และได้รับเงินรางวัล หนึ่งพันดอลล่าร์ สำหรับการช็อปปิ้งใน ซาโลราดอตคอม
เลิฟ. แอนเจิล. มิวสิก. เบบี. เลิฟ. แอนเจิล. มิวสิก. เบบี. () เป็นผลงานสตูดิโออัลบั้มเปิดตัวของนักร้องเพลงป็อปและร็อก เกว็น สเตฟานี ออกวางขายเมื่อ 22 พฤศจิกายน ค.ศ. 2004 กับค่ายอินเตอร์สโคป อัลบั้มนี้เดิมจะเป็นเพียงแค่โครงการย่อย ๆ ของสเตฟานีเท่านั้น จะได้กลายเป็นเป็นผลงานอัลบั้มเดี่ยวหลังจากเธอหยุดพักจากวงโนเดาต์ อัลบั้มนี้ได้มีการร่วมงานกับศิลปินและโปรดิวเซอร์ดังมากมาย "เลิฟ. แอนเจิล. มิวสิก. เบบี." เป็นอัลบั้มในรูปแบบของดนตรีในยุคคริสต์ทศวรรษ 1980 ในเวอร์ชันล่าสุด และได้รับอิทธิพลจากศิลปินอย่าง มาดอนน่า นิวออร์เดอร์ ซินดี ลอเปอร์ ดีเพชโมด เดอะเคียว ลิซาลิซาแอนด์เดอะคัลต์แจม เดบบี เดบ และคลับนูโว เพลงโดยมากจะมีธีมที่มุ่งเน้นถึงเรื่องแฟชั่นและความร่ำรวย อัลบั้มยังได้แนะนำสาวฮาราจุกุ ที่เป็นแดนซ์ 4 สาวที่แต่งตัวในลักษณ์แฟชันฮาราจุกุ โตเกียว ประเทศญี่ปุ่น
แบร์นฮาร์ท เจ้าชายรัชทายาทแห่งบาเดิน แบร์นฮาร์ท เจ้าชายรัชทายาทแห่งบาเดิน () ประสูติเมื่อวันที่ 27 พฤษภาคม 2513 ณ รัฐบาเดิน-เวือร์ทเทิมแบร์ค เป็นพระโอรสพระองค์ใหญ่ใน มัคซีมีลีอาน มาร์เกรฟแห่งบาเดิน และ วาเลรี มาเกรวีนแห่งบาเดิน เป็นพระนัดดาใน เจ้าหญิงธีโอโดราแห่งกรีซและเดนมาร์ก และ ทรงเป็นพระญาติชั้นที่ 2 ใน เจ้าชายชาลส์ เจ้าชายแห่งเวลส์ โดยพระองค์ดำรงพระอิสริยยศ เจ้าชายรัชทายาทแห่งบาเดิน
แบร์นฮาร์ท เจ้าชายรัชทายาทแห่งบาเดิน ทรงเสกสมรสกับ สเตฟานี แอนน์ คูล เมื่อวันที่ 22 มิถุนายน 2544 โดยพระชายารับพระราชทานพระอิสริยยศและพระฐานันดรที่ เฮอร์รอยัลไฮนีส สเตฟานี เจ้าหญิงรัชทายาทแห่งบาเดิน พระชายา มีพระบุตรดังนี้
เอเชียส์เน็กซต์ท็อปโมเดล ฤดูกาลที่ 4 ในห้องตัดสิน กรรมการประทับใจกับภาพถ่ายของ ตะวัน, ตูติ, แองจี้, เจสสิก้า และอาดิลลา เป็นอย่างมาก ในขณะเดียวกัน ซางอิน เป็นเพียงคนเดียวที่ขอถ่ายภาพเป็นแบบขาวดำ ซึ่งเธอก็ถ่ายภาพออกมาได้อย่างแข็งแกร่ง และสมบูรณ์แบบเป็นอย่างมาก เธอจึงถูกเรียกชื่อเป็นคนแรก ในขณะที่ แพทริเซีย ถูกตำหนิว่า ถ่ายภาพออกมาได้อย่างน่าผิดหวัง เนื่องจากเธอเกร็งปากมากเกินไป เมย์ ถูกวิจารณ์ว่าในภาพถ่ายเธอดูเป็นเด็กมากกว่า นางแบบแฟชั่นชั้นสูง จูเลียนและอไลซา ได้รับคำวิจารณ์กลางๆในภาพถ่ายของพวกเธอ มาย โง ต้องตกเป็นสองคนสุดท้ายครั้งแรกเนื่องจาก ในภาพถ่ายเธอดูจงใจโพสท่ามากเกินไป รวมถึงกรรมการยังรู้สึกว่า เธอสูญเสียความมั่นใจไปกับการแปลงโฉมแล้ว ร่วมกับ เกว็น ที่ในครั้งนี้ภาพถ่ายออกมาแย่อีกครั้ง และเธอได้เลือกทรงผมที่ทำให้ดูแก่ตอนถ่ายภาพ เมื่อผลรวมคะแนนปรากฏออกมา มาย โง ได้ถูกคัดออกจากการแข่งขันเป็นคนที่สาม และ เกว็น ได้รับโอกาสแก้ตัวอีกครั้งหลังจากกลับถึงห้องพัก สาวๆต่างร่วมแสดงความยินดีกับ ซางอิน ที่ถูกเรียกชื่อเป็นคนแรกในครั้งก่อน และขณะเดียวกัน ได้มีซินดี้เมล แจ้งให้ทราบว่า เธอได้รับของรางวัลพิเศษอีกอย่างหนึ่งคือ การได้ใช้โทรศัพท์มือถือ เป็นเวลา สี่สิบนาที ซึ่งซินดี้กล่าวว่า เธอจะใช้เองทั้งหมด หรือจะร่วมแบ่งปันกับใครก็ได้ ต่อมา เจสสิก้า ได้เปิดเผยกับสาวๆว่า เธออยากจะย้ายไปนอนเตียงของ มาย โง ที่ถูกคัดออกไปแล้ว ทำให้สาวๆต่างรู้สึกรำคาญกับพฤติกรรมของเจสสิก้า เธอจึงรู้สึกเสียใจ และได้ไปร้องให้กับ ซางอิน โดย ซางอิน ได้ยินดีที่จะแบ่งปันการใช้โทรศัพท์ให้กับเจสสิก้า สิบนาที วันต่อมา สาวๆได้เดินทางมาพบกับซินดี้ ที่ริมชายหาด ซึ่งเธอได้แนะนำให้รู้จักกับ นิโคล ชัง ครูสอนโยคะ ซึ่งจะมาช่วยในการสอนท่าโยคะพื้นฐาน โดยพวกเธอทั้งหมดจะต้องโพสกันบนแพดเดิลบอร์ด บนผิวน้ำ หลังจากนั้น จะเป็นการแข่งขันชิงรางวัล ซึ่งพวกเธอจะต้องเลียนแบบท่าโยคะขั้นปานกลาง และขั้นสูงสุด จากนิโคล โดยผู้ที่ตกน้ำ จะค่อยๆถูกคัดออกไปทีละคน จนเหลือคนสุดท้าย จึงจะเป็นผู้ชนะ จูเลียนและแองจี้ สามารถทรงตัวได้จนอยู่เป็นสองคนสุดท้าย สุดท้ายแล้ว แองจี้ เป็นผู้ชนะการแข่งขันในครั้งนี้ เมื่อกลับถึงห้องพัก แองจี้ ได้รับคะแนนสูงสุด สิบห้าคะแนน ในขณะที่ เกว็นได้รับคะแนนต่ำสุด เพียงแค่คะแนนเดียวเท่านั้น
อาแล็กซ็องดร์ ก็อสต์ ด้วยเหตุที่อาแล็กซ็องดร์ เป็นบุตรที่เกิดจากบิดามารดาไม่ได้สมรสกันอย่างถูกต้องตามกฎหมาย และไม่มีสิทธิในราชสกุลกรีมัลดี ตามกฎมนเทียรบาลว่าด้วยขึ้นครองราชย์สมบัติของโมนาโก เนื่องจากรัชทายาทผู้สืบทอดราชบัลลังก์นั้นจะต้องเป็นบุตรที่มีบิดามารดาสมรสกันอย่างถูกต้องตามกฎหมาย แม้ว่าจะเกิดการหย่าหลังจากการสมรสแล้วก็ตาม (ในกรณีของพระโอรส-ธิดาของเจ้าหญิงสเตฟานี) เพราะฉะนั้นอาแล็กซ็องดร์จึงไม่มีสิทธิในการสืบราชบัลลังก์ของโมนาโก เช่นเดียวกับ แจซมิน เกรซ กรีมัลดี พระธิดานอกสมรสอีกคนหนึ่งของเจ้าชายอัลแบร์ที่ 2 แต่อาแล็กซ็องดร์ยังมีสิทธิในการรับมรดกจากพระบิดาตามคำกล่าวของทนายส่วนพระองค์ แต่อย่างไรก็ตามลำดับการสืบราชบัลลังก์อันดับแรกของโมนาโกจึงตกอยู่กับเจ้าหญิงกาโรลีน และอันดับต่อไปคือ อันเดรีย กาสิรากี บุตรของเจ้าหญิงกาโรลีนที่สมรสถูกต้องตามกฎหมาย
วิฑูรย์ นามบุตร นายวิฑูรย์ เริ่มงานการเมืองโดยเป็นสมาชิกสภาจังหวัดอุบลราชธานี ปี พ.ศ. 2528 และ 2533 จากนั้นจึงได้เข้าสู่งานการเมืองระดับชาติ เป็นสมาชิกสภาผู้แทนราษฎร จังหวัดอุบลราชธานี วิฑูรย์ นามบุตร เป็นกำลังสำคัญของพรรคประชาธิปัตย์ ที่มีเพียงไม่กี่คนในพื้นที่ ภาคอีสาน ปัจจุบัน โดยเป็น 1 ใน 2 ส.ส.ภาคอีสาน พรรคประชาธิปัตย์ ที่สามารถชนะการเลือกตั้งเดือน กุมภาพันธ์ พ.ศ. 2548 โดยได้เป็น ส.ส.อุบลราชธานี เขต 3 (อีกคนหนึ่งคือ นายอิสสระ สมชัย กรรมการบริหารพรรคประชาธิปัตย์ ส.ส.อุบลราชธานี เขต 8)
เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก (; ) พระนามเดิม เคาน์เตสสเตฟานี มารี โกลดีน คริสตีน เดอ ล็องนัว (; , ประสูติ 18 กุมภาพันธ์ พ.ศ. 2527) เป็นพระชายาในแกรนด์ดยุกกีโยม รัชทายาทแห่งลักเซมเบิร์ก และพระองค์ดำรงพระอิสริยยศเป็นแกรนด์ดัชเชสแห่งลักเซมเบิร์กหากพระสวามีสืบทอดราชบัลลังก์
เกว็น สเตฟานี "ไวนด์อิตอัป" ซิงเกิลนำของอัลบัม ได้รับเสียงวิจารณ์ผสมกันไป ที่มีการใช้คำพูดเรื่อยเปื่อยและการสอดแทรกเพลงจากหนัง "มนต์รักเพลงสวรรค์" เข้าไป เพลงประสบความสำเร็จพอสมควร ขึ้นสูงสุดใน 10 อันดับแรกในสหรัฐและสหราชอาณาจักร ส่วนไตเติลแทร็กได้รับการตอบรับดีอย่างกว้างขวาง ขึ้นชาร์ตใน 10 อันดับแรกมากกว่า 15 ประเทศ รวมถึงขึ้นสูงสุดอันดับ 2 ทั้งสหรัฐ, ออสเตรเลีย และสหราชอาณาจักร ในการประชาสัมพันธ์อัลบัม "เดอะสวีตเอสเคป" สเตฟานีเป็นผู้ให้คำปรึกษาในฤดูกาลที่ 6 ของรายการ "อเมริกันไอดอล" และแสดงเพลงร่วมกับเอค่อน เพลงนี้ยังได้รับการเสนอชื่อรางวัลแกรมมี่ในสาขาการร่วมงานเพลงป็อปยอดเยี่ยม อีก 3 ซิงเกิลจากอัลบัม "โฟร์อินเดอะมอร์นิง", "นาวแดตยูกอตอิต" ที่ร่วมร้องกับเดเมียน มาร์เลย์ และ "เออร์ลีวินเทอร์" ในการประชาสัมพันธ์อัลบัม สเตฟานีเดินทางรอบโลก ในเดอะสวีตเอสเคปทัวร์ ที่ครอบคลุมพื้นที่ในอเมริกาเหนือ, ยุโรป, เอเชียและแปซิฟิก และบางส่วนของละตินอเมริกา จากบทสัมภาษณ์ใน "เอนเตอร์เทนเมนต์วีกลี" ฉบับ 6 มิถุนายน 2011 เธอเล่าว่า เธอไม่มีแผลที่จะกลับมาออกผลงานเดี่ยว โดยบอกว่า "เป็นช่วงเวลาตอนนั้น ที่ดูจะยาวกว่าที่พวกเราคิดว่า ด้วยเพราะเป็นแรงดลใจและคุณก็ต้องไปในสักที่ที่คุณจะต้องไปในช่วงเวลานั้นของชีวิต แต่ทุกอย่างก็ลงตัวอย่างที่ควรจะเป็น"
ดเวย์น จอห์นสัน ในรอยัลรัมเบิล (2015) ร็อกได้วิ่งออกมาช่วยโรแมน เรนส์ไล่อัดบิ๊กโชว์กับเคน เรนส์ลุกมา Superman Punch ใส่โชว์แต่คนดูโห่ ร็อกจัดการ Rock Bottom ใส่โชว์ หลังแมตช์ร็อกขึ้นไปชูมือให้เรนส์ แต่คนดูโห่กระจาย จากนั้นทริปเปิลเอชกับสเตฟานีก็ออกมาทำหน้าไม่พอใจที่เรนส์ชนะร็อกชูมือเรนส์อีกครั้ง คนดูก็โห่เหมือนเดิม ในเรสเซิลเมเนีย ครั้งที่ 31 ทริปเปิลเอชกับสเตฟานี แม็กแมน ออกมาที่เวทีเพื่อแหย่คนดูเล่น แต่ร็อกออกมาขัดจังหวะ ทำให้สเตฟานีจัดการตบหน้าร็อก และก็ท้าให้ร็อกต่อยผู้หญิงเลย ถ้าไม่กล้าก็เดินกลับไปซะ ร็อกไปพา Ronda Rousey ที่นั่งดูอยู่ข้างเวทีขึ้นไปหาสเตฟานี และก็จัดการต่อยทริปเปิลเอชร่วงไป แถม รอนดายังจับทริปเปิลเอชทุ่มอีก สเตฟานีเข้าไปเอาเรื่อง รอนดาเลยโดนจับบิดแขนร้องลั่น ก่อนจะหนีลงเวทีไป
แคร์รี อันเดอร์วูด อันเดอร์วูด เกิดเมื่อวันที่ 10 มีนาคม ค.ศ. 1983 ที่เมืองมัสโคกี รัฐโอคลาโฮมา ประเทศสหรัฐอเมริกา เป็นบุตรสาวของ สตีเว่น และ แคโรล อันเดอร์วูด เธอเติบโตมากับฟาร์มของพ่อแม่ในเมืองชีโคตา รัฐโอคลาโฮมา พ่อของเธอทำงานที่โรงเลื่อย ขณะที่แม่เธอเป็นครูสอนที่โรงเรียนประถม เธอมีพี่สาวสองคน คือ แชนนา และ สเตฟานี ในช่วงที่เธอยังเด็กนั้นเธอได้แสดงในรายการโชว์ความสามารถ รอบบินส์ เมมโมเรียล ทาเลนท์ โชว์ และเธอยังร้องเพลงที่โบสถ์ชุมชน (โบสถ์เฟริสต์ฟรีวิลแบปทิสต์) ด้วย หลังจากนั้นเธอก็ได้เริ่มร้องเพลงที่งานต่าง ๆ ในชุมชนของเมืองชีโคตา
วินซ์ แม็กแมน วินซ์ แม็กแมน (Vince McMahon) มีชื่อจริงว่า วินเซนต์ เคนเนดี แม็กแมน (Vincent Kennedy McMahon) เกิดวันที่ 24 สิงหาคม ค.ศ. 1945 เป็นทั้งโปรโมเตอร์มวยปล้ำอาชีพและนักมวยปล้ำอาชีพชาวอเมริกัน เขาคือบุตรชายของวินซ์ แม็กแมน ซีเนียร์ ผู้ก่อตั้งสมาคม WWE ประธานกรรมการบริหารของสมาคม เวิลด์เรสต์ลิงเอ็นเตอร์เทนเมนต์ (WWE) เขาเคยได้รางวัลชนะรอยัลรัมเบิลเมื่อปี 1999 โดยเหยื่อของเขาคนสุดท้าย คือ สโตน โคลด์ สตีฟ ออสติน นอกจากนี้ วินซ์ได้ครองแชมป์โลกของสถาบัน WWE และ ECW มาแล้ว รวมไปถึงการได้เป็นผู้ถือหุ้นรายใหญ่ของ WWE หลังจากเข้ายึด WCW และ ECW ในปี 2001 ปัจจุบันวินซ์ได้เป็นผู้บริหาร ยักษ์ใหญ่ของ บริษัท WWE โดยได้นำบุคคลในครอบครัว เช่น ลินดา แม็กแมน, เชน แม็กแมน, สเตฟานี แม็กแมน มาร่วมบริหารด้วย